c: text/html

text:
करबौलक बजेट निकासा
अपन जेबी नीक सँ भरलक
तोरलक मैथिलक आशा
कहै हम मैथिल छी।
कवि- श्री संतोष कुमार मिश्र। जनकपुर (नेपाल) निवासी श्री संतोष कुमार मिश्र जी काठमाण्डू (नेपाल) मे एकटा बहुराष्ट्रीय कम्पनी मे अधिकारी छथि। मैथिली साहित्य सँ विशेष लगाव आ मैथिली मे एखन धरि “पोसपूत" आ "उदास मोन” (कथा संग्रह), "एना" (आईना) (सम्पादित कविता संग्रह) आ "एना किए"(कविता संग्रह) प्रकाशित। सम्पर्क- 00977-98510-11940 (मोबाइल)
चारि विदेशी छह गोटे देसी सँ
खतम कएलक सम्मेलन
ककरो चुरा दही, ककरो भात
खतम कएलक अन्वेषण
कहै हम मैथिल छी।
बैनर सेहो गलतीए लिखल
कहै हम छी ठीकदार
लिख लौढा, पढि पाथ र सबहे
बुझै अपना के बुधियार
कहै हम मैथिल छी।
बिना योजना के ओ सम्मेलन
रहि गेल ओ हरमुनिया के धुनि मे
फूटि गेल ढोलक के आवाज संगे ओ
चलि गेल ओ आयोजक के भूर मे
कहै हम मैथिल छी।
श्रवीनमा गंगेशवा जे किछु कएलक
चलि गेल सबहक पेट मे
भाषा पर खोज करौलक
चलि गेल नदी कातक खेत मे
कहै हम मैथिल छी।
नहि त' अपन बापके भेलै
नहि भेलै ओ बेटा के
मात्र किछु बजेटक खातिर
मिथिला परली चपेटा मे
कहै हम मैथिल छी।
नहि त' धोती पहिरौने मैथिल होएब
नहि पाग ककरो पहिराकs
अपनेमे सभ के फोरिक राखत
ल' जाएत सबहे ओ सझियाक'
बुद्धि नहिए, कहै हम मैथिल छी।

robotstxt: allowed

filter: keep


text:
Sunday, 14 February 2016
पद्य - १५५ - सिल्ली (बाल कविता)
सिल्ली (बाल कविता)
झुण्डक - झुण्ड आबै छै, उतरए पोखरि - डबरा - खत्ता ।
सर्वेक्षण कऽ पहिने देखैछ, कत्तऽ मनुक्ख निपत्ता ।।*१
जाहि ठाम मनुखक सञ्चर, ने उतड़ए ओ ताहि ठाम ।
आबादीसँ दूर जलाशय, ठण्ढी - सिल्ली - धाम ।।
उतड़ए शान्त जलाशय, खेलए - कूदए - भूख मेटाबए ।
कनिञे कालमे उड़ए झुण्ड, ताकए फेर नऽव जलाशय ।।
बत्तख सनि लागए धरती पर, दूर - गगन पानिकौआ ।
सिल्ली हेंजक-हेंज आबैछ, एकसरि प्रायः पानिकौआ ।।*२
मिथिलामे बुझले अछि सभकेँ, जीहक बड़ चटकार ।
मांसु लेल सिल्ली केर होइतछि, गामे - गाम शिकार ।।
संकेत आ किछु रोचक तथ्य -
*१ - पानिकौआ आ सिल्ली दुहु चिड़ै पानिमे उतड़बासँ पहिने पूरा क्षेत्र केर आकाशीय सर्वेक्षण करैत अछि आ मनुक्खसँ सुरक्षित दूरी देखलाक बादे पानिमे उतरैत अछि । ई सर्वेक्षण एक वा एकाधिक बेर ताहि क्षेत्रविशेषक चक्कर काटि कऽ कएल जाइत अछि । पानिकौआ ई सर्वेक्षण प्रायः एकल स्वरूपमे करैत अछि जखनि कि सिल्ली सामुहिक रूपसँ ।
*२ - पानिमे हेलैत काल सिल्ली बत्तख सनि लागैत अछि जखनि कि आकाशमे उड़ैत काल पानिकौआ सनि । पर बत्तख एतेक ऊँच कखनहु नञि उड़ैत अछि आ पानिकौआ एतेक पैघ झुण्डमे कहियो नञि देखाई दैत अछि ।
मैथिली पाक्षिक इण्टरनेट पत्रिका “विदेह” केर 195म अंक (01 फरबरी 2016) (वर्ष 9, मास 98, अंक 154) केर “बालानां कृते” स्तम्भमे प्रकाशित ।
Subscribe to: Post Comments (Atom)


text:
ई-मिथिला पर आइ श्री शरदिन्दु चौधरी
क आलेख 'मैथिली भाषा ओ साहित्य' देल जा
रहल अछि. आइ-काल्हि शरदिन्दु चौधरी मैथिली भाषाक वर्तमान स्थिति पर चिंतन
करैत मैथिलीक विकास आधारित आलेखक एकटा श्रृंखला लिखि रहल छथि. प्रस्तुत
आलेख ओहि श्रृंखलाक दोसर कड़ी अछि - माॅडरेटर.
बिहारक (मिथिला)क मूल भाषाक रूपमे मैथिली सभ तरहेँ समृद्ध अछि
तकरा कोनो तरहेँ अस्वीकार नहि कयल जा सकैछ. से एहि कारणे जे कोनो भाषाक
समृद्धताक मापदंड साहित्यसँ होइत छैक आ ताहिमे मैथिली बिहारमे शिखर पर अछि
से हमरालोकनि जनैत छी. मुदा वर्तमान कालमे भाषा आ साहित्यक जे स्थिति
समाजमे अछि ताहिपर विचार कयल जायब आवश्यक अछि किएक तँ भाषा आ साहित्यक
कार्यमे कतहु मिलान नहि बुझना जाइत अछि, दुनू अपना-अपना स्तरसँ अपन-अपन
कार्यमे लागल अछि जखन कि भाषा-साहित्यक विकास तखनहि भऽ सकैछ जखन दुनू एक
दोसराक पूरक, सहायक भऽ काज करय.
प्रसन्नताक विषय अछि जे मैथिली साहित्यक विकास लेल पटनामे
मैथिली अकादमी, दिल्लीमे साहित्य अकादमी क्रमश: 1976 आ 1965 सँ कार्यरत अछि
आ आब दिल्लीमे सेहो मैथिली-भोजपूरी अकादमी बिहारक मूल भाषा मैथिली-भोजपूरी
साहित्यक विकासक हेतु क्रियाशील भऽ उठल अछि. अपन धरतीसँ सुदूर अपन
साहित्यिक सुगंधकेँ परसबाक लेल विभिन्न प्रकारक क्रियाकलापक सरंजाम करैत
रहैत अछि. मुदा चिन्ताक विषय ई अछि जे जतय साहित्यक अलख जगयबाक संकल्प लेल
जाइत अछि ततय भाषाक प्रचार-प्रसार कोनो होअय ताहिपर कोनो निस्सन काज नहि भऽ
रहल अछि. बौद्धिकताक छाहरिमे अबोध मनमे मैथिल चेतना जगयबाक काज ठप्प जकाँ
भऽ गेल अछि. फुनगीपर मैथिली (साहित्य रूपमे) मे बेस स्पर्धा देखना जाइछ
मुदा जड़ि (शिक्षा व्यवस्था) मे खाद-पानि नहि पड़लासँ मैथिली भाषाक ओ रूप
देखबामे नहि अबैछ जे चारि करोड़ भाषा-भाषीक होयबाक चाही.
कोनो भाषा स्थान विशेषमे कोनो खास समाज-समुदायक
भावाभिव्यक्तिक रूपमे विकसित भऽ अपन परिचिति बनबैत अछि आ अपन वाहक द्वारा
सिंचित-पल्लवित होइत क्षेत्र विस्तार करैत अछि. मुदा ओकर वाहक जावत धरि
ओकरा अपन अन्तरमे बसा कऽ रखैत छथि आ अपन घर-परिवार, समाजमे ओहि माध्यमसँ
अपन भावाभिव्यक्तिक आदान-प्रदान करैत छथि तावत धरि ओकर जड़ि मजगूत रहैत छैक
मुदा जखने ओ आन भाषाक प्रभावमे आबि मातृभाषाक व्यवहारमे कमी अनैत अछि तँ
ओकर स्थिति दयनीय होअय लगैत छैक. आइ मैथिली मिथिलासँ आ भोजपूरी भोजपूरसँ
चलि देशक राजधानी दिल्लीमे अपन संस्था बना लेलक अछि मुदा ओकर भाषा कोना
धियापूताक शिक्षाक भाषा बनैक, कोना घर-घरमे मैथिली ओ भोजपूरी अपन साम्राज्य
कायम रखने रहय ताहि दिस ने बिहारक शासन-प्रशासनक ध्यान छैक आ ने शिक्षा
व्यवस्थामे लागल अधिकारी-पदाधिकारी ओ समाजसेवी-भाषासेवीकेँ छैक. गोटापगराक
रूपमे जँ क्यो-क्यो काज कइयो रहल छथि तँ ओ ऊँटक मुँहमे जीरक फोरनक सदृश
बुझना जाइत अछि.
एकटा छोटछिन उदाहरण द्वारा भाषा आ साहित्यक तुलनात्मक दृश्य
देखल जा सकैछ. आइ बिहारक पटना विश्वविद्यालय, ललित नारायण मिथिला
विश्वविद्यालय, बिहार विश्वविद्यालय, मगध विश्वविद्यालय, भागलपुर
विश्वविद्यालय, भू. ना. मं. विश्वविद्यालय सहित नालंदा विश्वविद्यालयमे
मैथिलीक पढ़ौनी होइत अछि मुदा भाषा-विज्ञानक रूपमे मात्र पं. गोविन्द झाक
पोथी उपलब्ध अछि, शेष जे एक बेर प्रकाशमे आयल से दुतीयाक चान भ' गेल. मुदा
साहित्यिक पोथीक जहाँ धरि प्रश्न अछि, सभ अपस्यांत छथि जे हमर पोथी
पाठ्यक्रममे लागय तँ हमर. भाषा संबंधी पोथी दस वर्षमे एकाध टा प्रकाशमे
अबैत अछि मुदा साहित्यिक पोथी प्रत्येक वर्ष सैकड़ामे आबि रहल अछि. ज्ञान
संबंधी पोथीक तँ मैथिलीमे नितांत अभाव अछि जाहिसँ भाषा-भाषी मैथिलीसँ
प्रत्यक्ष रूपें जुड़ि सकैत अछि. कोनो प्राध्यापक आब विद्वान बनय नहि चाहैत
छथि, साहित्यकार बनि इतिहास-पुरूष बनबा लेल अपस्यांत छथि.
भारतीय संविधान मैथिली भाषाकेँ आठम अनुसूचीमे स्थान द' भाषाक
विकास होअय तकर मार्ग प्रशस्त करबाक व्यवस्था देलक अछि मुदा से काज नहि भ'
रहल अछि. एहि प्रकारे मैथिली आब संघ लोकसेवा आयोग एवं बिहार लोकसेवा आयोगक
परीक्षामे शामिल भ' पठन-पाठनक दर्जा पाबि गेल अछि. ओहूठाम यैह समस्या
विद्यमान अछि- भाषा विज्ञानक सामग्रीक तँ वैह हाल अछि मैथिली साहित्यक
इतिहास धरि अद्यतन नहि अछि. डाॅ जयकांत मिश्रक 1949 मे प्रकाशित शोधग्रन्थ
संशोधित रूपमे इतिहासक रूपमे चलि रहल अछि, 1983-84 मे लिखल दुर्गानाथ झा
श्रीश ओ दिनेश कुमार झाक लिखल क्रमशः मैथिली साहित्यक इतिहास ओ मैथिली
साहित्यक आलोचनात्मक इतिहास पढ़बा लेल विद्यार्थी विवश अछि. बालगोविन्द झा
'व्यथित' क संक्षिप्त इतिहासक 1988 मे आयल. अंग्रेजीमे 1976 मे राधाकृष्ण
चौधरीक तँ 2004मे डाॅ देवकांत झा आधुनिक मैथिली साहित्यक दर्शन करौलनि अछि
तँ एहि सभसँ हटिक' देवशंकर नवीन मैथिली साहित्यक परिदृश्य प्रस्तुत कयलनि.
की साहित्यक जे विराटता अछि से एहि सभसँ विद्यार्थीक जिज्ञासाकेँ शान्त क'
सकत ? कथमपि नहि. विभिन्न विश्वविद्यालयक पाठ्यक्रम एवं प्रतियोगी परीक्षाक
पाठ्यक्रमकेँ जँ सोझाँमे राखि सामग्री ताकल जाय तँ ओकरा उपलब्ध करब ओतबे
कठिन अछि जतेक जँ ई पूछल जाय जे दस वर्षमे प्रकाशित कथामेसँ नीक पाँच टाक
नाम बताउ अथवा नीक कविताक शीर्षक कहू.
एहिठाम हम भाषाक चर्चक संग, साहित्यक इतिहासक संग पांच-दस
साहित्यक रचनाक प्रश्न सोद्येश्य उठौलहुँ अछि किएक तँ भाषाक संग साहित्य
चलैत अछि फराकसँ नहि. जँ भाषा नहि रहत तँ ओकर साहित्यकेँ पढ़त ! मुदा आजुक
साहित्यकार एहि बातकेँ बिसरि जाइत छथि जे भाषा जतेक लोकप्रिय ओ लोकोपयोगी
होयत ततवे हुनक मान-दान होयतनि. हुनका ई बुझबाक चाही चाहियनि जे भाषा रूपी
शरीरक ओ मस्तिष्क छथि आ हुनक शरीर स्वस्थ रहने मस्तिष्क काज करतनि. दोसर
तरहें ईहो कहल जा सकैछ जे मस्तिष्कक ई दायित्व रहैत छैक जे ओ अपन शरीरकेँ
स्वस्थ रखबा लेल सक्रिय रहय. खास क' मैथिलीमे देखल ई जा रहल अछि जे मैथिली
भाषामे सक्रिय साहित्यकार, प्राध्यापक , शिक्षक, समीक्षक सभ गोटे
मस्तिष्केक रूपमे काज करबा लेल उताहुल छथि शरीरक ध्यान रखनिहार क्यो नहि.
साहित्य-समीक्षा अथवा इतिहास लेखनकालमे सभ अपने गट्टी भरि रहैत छथि,
व्यापकतामे नहि, गुणवत्तामे नहि. परिणाम ई अछि जे निचला खाढ़ीमे मैथिली
निप्पता भेल जा रहल अछि आ फुनगीपर मैथिली चतरल अछि - अमरलत्ती जकाँ.
आइ साहित्यिक लेखन आ पाठकक संख्याक बात होइछ तँ कहल जाइछ -
'जतवे लेखक ततवे पाठक'. एकरा जँ प्रत्यक्ष देखबाक होअय तँ कोनो कवि गोष्ठी
वा कथा गोष्ठीमे देखल जा सकैछ. जखन की होयबाक ई चाही जेना एकटा
विद्यालय-महाविद्यालयमे होइछ- शिक्षक एक-श्रोता अनेक, जेना कोनो प्रवचनमे
होइछ- प्रवचनकर्ता एक-श्रोता अनेक. आखिर की कारण अछि जे साहित्यक पाठक कम
भ' गेल अछि, दिनानुदिन कमे भेल जा रहल अछि ? एहि विषयपर गंभीर चिंतन होयबाक
चाही. हमरा जनैत साहित्यक लोकप्रियताक मूल रूपमे दूटा काज कयल जाय तँ
भाषा- अपन मातृभाषाक विकास तँ होयबे करत जे ओकरा संग अनुराग सेहो बढ़त.
पहिल, आपसी वार्तालाप मैथिलीमे करी एवं एक-दोसरासँ पत्राचार सेहो मैथिलीमे
करी, दोसर प्रत्येक नेनाकेँ छोट वयसमे अंग्रेजी, हिंदीक संग-संग मैथिली
सेहो पढ़ाबी आ परिवारमे एवं मित्रमंडलीमे उपहारस्वरूप मैथिली पोथी अवश्य
दी.
हम स्वंय तीन वर्षक वयससँ पटनामे रहैत छी जत' भोजपूरी एवं
मगही भाषाक चलन छैक आ सामान्यतया बाहरमे लोक हिन्दीमे बजैत अछि मुदा जेँ कि
हमर परिवारमे मैथिलीमे बाजल ओ पत्राचार कयल जाइत अछि तें हमर मैथिली
सुरक्षित ओ संरक्षित अछि. बोनसमे पटनामे रहबाक कारणे कखनो काल अवसर विशेषपर
मगही-भोजपूरी सेहो बाजि लैत छी. मैथिली-भोजपूरीक समस्यापर साहित्यिक
विमर्श लेल वयोवृद्ध भोजपूरी साहित्यकार पाण्डेय कपिल ओ युवा आन्दोलनकर्ता
अजय उपाध्याय संग सेहो उठैत-बैसैत छी. कहबाक तात्यपर्य ई जे साहित्य-सृजन ओ
भाषाक विकासमे कतहु उपरौंझ ओ कतहु न्यूनताबोध नहि हेबाक चाही. जे जाहि
योग्य छी, जत' छी ततहिसँ भाषा ओ साहित्यक सेवा क' सकैत छी.
वर्तमानमे मैथिली साहित्यक हाल ई अछि जे कोनो पोथी जे छपि क'
उतिउत्साहमे अबैत अछि से पाठकक अभावमे पड़ले रहि जाइत अछि. तीन सय पोथीक
संस्करण सेहो नै बिकाइत अछि. एहन सन जेना अपन भाषाक पोथी पढ़लासँ की होयत.
यद्यपि साहित्यिक पोथीक एहने हाल हिन्दी सन समृद्ध ओ लोकप्रिय भाषाक सेहो
अछि मुदा मैथिलीक तँ भिन्ने बथान अछि. गत पाँच वर्षमे जतेक पोथी आयल अछि
ताहिमे निसंदेह 20-25 टा पोथी एहन अछि जे ज्ञानक दृष्टिसँ अथवा ई कही जे
साहित्यिक विशिष्टताक दृष्टिसँ परिपूर्ण अछि तैयो पाठकीय दृष्टिक अभाव अछि.
बुकस्टाॅलपर जा पोथी कीनबाक अभ्यास नहि अछि मैथिलीमे.
साहित्यक पोषण, रक्षा ओ प्रतिष्ठा लेल आवश्यक अछि पाठकमे भाषा
प्रेम जगायब. आ ई प्रारंभ भ' सकैत अछि प्राइमरी स्तरमे ज्ञान अर्जनक
माध्यम मैथिलीकेँ बनौलासँ. ई मिथिलाकक लोकक कर्तव्य तँ छैके जे सरकारक सेहो
दायित्व छैक जे ओ मैथिलीक माध्यमसँ पढ़य आ पढ़ाबय. जावत शिक्षा अर्जनक
माध्यम मैथिली नहि बनत तावत ओकर साहित्य नहि बढ़ि सकैछ. प्राचीन कालमे
संस्कृत साहित्य एहि कारणे लोकप्रिय भेल जे कि संस्कृत माध्यमसँ शिक्षा देल
जाइत छल. पढ़ल-लिखल बहुतो बूढ़-बुढ़ानुस जेना आइ संस्कृतक उद्धरण दैत छथि
की आजुक लोक द' सकत ! काका कालेलकरक कहब छनि - 'साहित्य की उन्नति जनता की
उन्नति के साथ होती है'. अर्थात् जावत जनतामे भाषिक चेतना उत्पन्न नहि कयल
जायत तावत समाजक साहित्यिक सौंदर्य विकसित नहि भ' सकत. साहित्यिक विकास
लेल, साहित्यिक प्रतिष्ठा अर्जन लेल वर्तमान समयमे सभसँ पहिल काज ई होयबाक
चाही जे मैथिलीमे ज्ञान संबंधी पोथी, चाहे ओ इतिहासक हो, भूगोलक हो अथवा
विज्ञानक हो निश्चित रूपे अयबाक चाही जकरा पढ़बामे सामान्य भाषा-भाषी रूचि
ल' सकय. एकर प्रचार-प्रसार हो जे मैथिलीमे सभ विषयक पोथी उपलब्ध अछि. जखने
कोनो व्यक्तिमे ज्ञानक माध्यम मैथिली बनतैक ओकर मनमे साहित्य रसास्वादनक
भूख अवश्य जगतैक. ओ साहित्यमे आनंद ल' सकत. सत्य तँ ई अछि जे जाहि भाषामे
दुनियाक ज्ञान सम्पदाक परसबाक हेतु प्रचुर भंडार छैक ताहि भाषाक साहित्यो
बजारमे अपन मूल्य असूलि लैत अछि. मैथिली साहित्यकेँ सेहो अपन मूल्य असूलबा
लेल भाषा-ज्ञान भंडारकेँ समृद्ध क' भाषा-भाषीक बीच जाय पड़तैक.
एहि श्रृंखलाक पहिल भाग पढ़बाक लेल लिंक चटकाओल जा सकैछ- http://www.emithila.in/2015/02/blog-post_14.html
सम्पर्क:
2A/39, टेक्सट बुक कालोनी
इन्द्रपुरी, पटना -24
मो. 09334102305
(प्रथमसः घर-बाहर मे प्रकाशित)


text:
समाचार
टटका समाचार
मधुबनी मे सब तरहक ईलाज संभव करत क्रिब्स हॉस्पीटल
अजयधारी सिंह मधुबनी । मधुबनी मे आब सब तरहक ईलाज संभव भ गेल। कोनो बीमारीक ईलाज लेल आब दरभंगा या पटना जेबाक मजबूरी नहि रहल।...
राजा जनकक नगरी जनकपुर मे देखायल PM मोदीक मिथिला-मैथिली प्रेम
कहलनि-अहां नोत द क बजेलौ एहि लेल आभारी छी पटना । जनकपुर यात्राक दौरान पीएम मोदीक मन मे मिथिला आ मैथिलीक प्रति अपार प्रेम देखल गेल।...
योग मे बनायब तेसर विश्व रिकॉर्ड : योगाचार्य रवि व्योम शंकर
मणिभूषण राजू मात्र 25 वर्ष क अल्पायु मे योग विद्या मे विश्व कीर्तिमान स्थापित करनिहार योगाचार्य श्री रवि व्योम शंकर झा, योगक क्षेत्र मे लगातार...


text:
सम्राट अशोक
अशोक (राज्यकाल ईसापूर्व २७३-२३२) प्राचीन भारतमे मौर्य राजवंशक चक्रवर्ती राजा छल । उनकर मौर्य राज्य उत्तरमे हिन्दुकुशक की श्रेणीसँ लके दक्षिणमे गोदावरी नदीक दक्षिण तथा मैसूरतक तथा पूर्वमे बंगालसँ पश्चिममे अफगानिस्तान तक पुगल छल। ई ओही समयतक के सबसँ पैग भारतीय साम्राज्य छल। सम्राट अशोक अपन विशाल साम्राज्यक बढिया आ कुशल प्रशासन तथा बौद्ध धर्मक प्रचारक लेल जानल जाइत अछि।
जीवनक उत्तरार्धमा अशोक भगवान गौतम बुद्धक भक्त भेल आ ओही स्मृतिमे ओ एकटा स्तम्भ खडा करि देलक जे आई तक नेपालमे उनकर जन्मस्थल - लुम्बिनी मे मायादेवी मन्दिरक बगलमे अशोक स्तम्भक रुपमे देख सकैत छी। ओ बौद्ध धर्मक प्रचार भारत लगायत श्रीलंका, अफगानिस्थान, पश्चिम एसिया, इजिप्ट तथा ग्रीकमे सेहो करेलक।
विषय सूचीसभ
आरम्भिक जीवन[सम्पादन करी]
अशोक मौर्य सम्राट बिन्दुसार तथा रानी धर्माक पुत्र छल। कहल जाइत अछि कि धर्मा एकटा ब्राह्मणक बेटी छल । एक दिन ओ स्वप्न देखलक कि उनकर बेटा एकटा पैग सम्राट बनत । ओकर बाद उनका राजा बिन्दुसार अपन रानी बनेलक। जब कि धर्मा कोनो क्षत्रिय कुलसँ नै छल तसर्थ उनका राजकुलमे कोनो विशेष स्थान प्राप्त नै छल। अशोकक बहुत भाई-भैया (सौतेली)-बहीन छल। बाल्यकालमे ओ सभमे कडा प्रतिस्पर्धा होइत छल। अशोकक बारेमा कहल जाइत अछि कि ओ बाल्यकालसँ सैन्य गतिविधिसभमे प्रवीण छल।


text:
मुजफ्फरपुर। 20 जनवरी। मुजफ्फरपुर जिला स्थित सीबीआई के एक विशेष अदालत पत्रकार राजदेव रंजन हत्या मामला मे जेल मे बंद राजद के विवादास्पद नेता मोहम्मद शहाबुद्दीन के कथित शार्प शूटर मोहम्मद कैफ क' कैल्ह गुरुवार दिन जमानत द' देलन्हि। सीबीआई अदालत केर न्यायाधीश अनुपम कुमारी कैफ केर जमानत लेल दायर याचिका पर सुनवाई करैत हुनका जमानत द' देलन्हि।
याचिकाकर्ता दिस से दलील पेश कायल गेल कि प्रावधान केर अनुसार अपराध दंड विधानक धारा 167 (2) के तहत हुनका खिलाफ जांच एजेंसी द्वारा 90 दिन के भीतर आरोपपत्र समर्पित नहि कायल जे सकल अछि। पिछला बरख 21 सितंबर क' गिरफ्तार कैफ उर्फ बंटी सीवान के मुख्य न्यायिक दंडाधिकारी अरविंद कुमार सिंह केर समक्ष आत्मसमर्पण केना छल।
पिछ्ला बरख मई माह मे पत्रकार राजदेव रंजन केर हत्या मामला मे मोहम्मद जावेद नामक एक अपराधी के संग संदिग्ध कैफ क' शहाबुद्दीन के पिछ्ला 10 सितंबर दिन भागलपुर जेल से रिहाई के समय देखल गेल छल। कैफ केर राजद प्रमुख लालू प्रसाद के बड़का बेटा आर स्वास्थ्य मंत्री तेज प्रताप के संग फोटो सेहो पिछ्ला सितंबर माह मे विवाद ठाढ़ केना छल।


text:
विदेह १ दिसम्बर २००८ वर्ष १ मास १२ अंक २३-part iii
बालानां कृते
1.प्रकाश झा- बाल कवित 2. बालकथा- गजेन्द्र ठाकुर 3. देवीजी: ज्योति झा चौधरी
1.प्रकाश झा, सुपरिचित रंगकर्मी। राष्ट्रीय स्तरक सांस्कृतिक संस्था सभक संग कार्यक अनुभव। शोध आलेख (लोकनाट्य एवं रंगमंच) आऽ कथा लेखन। राष्ट्रीय जूनियर फेलोशिप, भारत सरकार प्राप्त। राजधानी दिल्लीमे मैथिली लोक रंग महोत्सवक शुरुआत। मैथिली लोककला आऽ संस्कृतिक प्रलेखन आऽ विश्व फलकपर विस्तारक लेल प्रतिबद्ध। अपन कर्मठ संगीक संग मैलोरंगक संस्थापक, निदेशक। मैलोरंग पत्रिकाक सम्पादन। संप्रति राष्ट्रीय नाट्य विद्यालय, नई दिल्लीक रंगमंचीय शोध पत्रिका रंग-प्रसंगक सहयोगी संपादकक रूपमे कार्यरत।
( मिथिलामे सभस’ उपेक्षित अछि मिथिलाक भविष्य ; यानी मिथिलाक बच्चा । मैथिली भाषामे बाल-बुदरुक लेल किछु गीतमय रचना अखन तक नहि भेल अछि जकरा बच्चा रटिक’ हरदम गावे-गुनगुनावे जाहिसँ बच्चा मस्तीमे रहै आ ओकर मानसिक विकास दृढ़ हुऎ । एहि ठाम प्रस्तुत अछि बौआ-बच्चाक लेल किछु बाल कविता । )
१. प्रकाश झा
बाल-बुदरुकक लेल कविता
बाल कवित :
1. फूलडाली में फूल छै,
पूजा हेतैन देवान के।
गेंदा, गुलाब, कनैल छै,
माला बनतैन भगवान के।
2. लाल लाल गुलाब छै,
अड़हुल सेहो लाल ।
तीरा सेहो लाल छै ,
माधुरियो होए छै लाल ।
3. सुन्दर फूल कनैल के,
पीयर ओकर रंग ।
फर तोड़ि क’ खेलै छै ,
बच्चा बुच्ची ओकर संग ।
2. बालकथा- गजेन्द्र ठाकुर
१.गरीबन बाबा
कमला कातक उधरा गाममे तीनटा संगी रहथि। पहिने गामे-गामे अखराहा रहए, ओतए ई तीनू संगी कुश्ती लड़थि आऽ पहलमानी करथि। बरहम ठाकुर रहथि ब्राह्मण, घासी रहथि यादव आऽ गरीबन रहथि धोबि। अखराहा लग कमला माइक पीड़ी छल। एक बेर गरीबनक पएर ओहि पीड़ीमे लागि गेलन्हि, जाहिसँ कमला मैय्या तमसा गेलीह आऽ इन्द्रक दरबारसँ एकटा बाघिन अनलन्हि आऽ ओकरासँ अखराहामे गरीबनक युद्ध भेल। गरीबन मारल गेलाह। गरीबनकेँ कमला धारमे फेंकि देल गेलन्हि आऽ हुनकर लहाश एकटा धोबिया घाटपर कपड़ा साफ करैत एकटा धोबि लग पहुँचल। हुनका कपड़ा साफ करएमे दिक्कत भेलन्हि से ओऽ लहाशकेँ सहटारि कए दोसर दिस बहा देलन्हि।
चित्र ज्योति झा चौधरी
एम्हर गरीबनक कनियाँ गरीबनक मुइलाक समाचार सुनि दुखित मोने आर्तनाद कए भगवानकेँ सुमिरलन्हि। आब भगवानक कृपासँ गरीबनक आत्मा एक गोटेक शरीरमे पैसि गेल आऽ ओऽ भगता खेलाए लागल। भगता कहलन्हि जे एक गोटे धोबि हुनकर अपमान केलन्हि से ओऽ शाप दैत छथिन्ह जे सभ धोबि मिलि हुनकर लहाशकेँ कमला धारसँ निकालि कए दाह-संस्कार करथि नहि तँ धोबि सभक भट्ठीमे कपड़ा जरि जाएत। सभ गोटे ई सुनि धारमे कूदि लहाशकेँ निकालि दाह संस्कार केलन्हि। तकर बादसँ गरीबन बाबा भट्ठीक कपड़ाक रक्षा करैत आएल छथि।
२.लालमैनबाबा
चित्र ज्योति झा चौधरी
नौहट्टामे दू टा संगी रहथि मनसाराम आऽ लालमैन बाबा। दुनू गोटे चमार जातिक रहथि आऽ संगे-संगे महीस चरबथि। ओहि समयमे नौहट्टामे बड्ड पैघ जंगल रहए, ओतहि एक दिन लालमैनक महीसकेँ बाघिनिया घेरि लेलकन्हि। लालमैन महीसकेँ बचबएमे बाघिनसँ लड़ए तँ लगलाह मुदा स्त्रीजातिक बाघिनपर अपन सम्पूर्ण शक्तिक प्रयोग नहि केलन्हि आऽ मारल गेलाह। मनसारामकेँ ओऽ मरैत-मरैत कहलन्हि जे मुइलाक बाद हुनकर दाह संस्कार नीकसँ कएल जाइन्हि। मुदा मनसाराम गामपर ककरो नहि ई गप कहलन्हि। एहिसँ लालमैन बाबाकेँ बड्ड तामस चढ़लन्हि आऽ ओऽ मनसारामकेँ बका कऽ मारि देलन्हि। फेर सभ गोटे मिलि कए लालमैन बबाक दाह संस्कार कएलन्हि आऽ हुनकर भगता मानल गेल, एखनो ओऽ भगताक देहमे पैसि मनता पूरा करैत छथि।
3. देवीजी: ज्योति झा चौधरी
देवीजी :
देवीजी राजेन्द्र प्रसाद जन्मदिवस
परीक्षाक समाप्ति भेलापर सब बच्च सब बहुत निश्चिन्त छल।लेकिन देवीजी परिणाम घोषित हुअ तक के समय के व्यर्थ नहिं बिताबऽ चाहैत रहैथ।ताहि पर सऽ बिहारके महान स्वतंत्रता सेनानी एवम् देशके प्रथम राष्ट्रपति स्वर्गीय डॉक्टर राजेन्द्र प्रसाद के जन्मदिवस छल ३ दिसम्बर कऽ।तैं ओ बच्चा सबके विद्यालय बजेली।
चित्र ज्योति झा चौधरी
देवीजी सबके बतेलखिन जे डॉ राजेन्द्र प्रसादके बच्चेसऽ धार्मिक एकताक ज्ञान भेटल छलैन।माय हुनका रामायण पढ़िकऽ सुनाबै छलखिन आ पिता मौलवी लग पठा फारसी सिखाबई छलखिन।बारह साल तक गणतंत्र भारतके प्रथम राष्ट्रपतिक पदके सम्मानित केलाक बाद ओ स्वेच्छा सऽ २८ फरवरी १९६३मे पद सऽ इस्तिफा दऽ देलैथ।ओ अति विलक्षण बुद्धिक स्वामी छलाह आ गॉंधीजीक विचारसऽ प्रेरित भऽ अपन वकालत छोड़ि स्वतंत्रता संग्राममे कुदि गेलाह।
धार्मिक एकताक बात उठल तऽ सब बच्चा सब अपन-अपन धर्मक विषेशता पर तथा अपन पाबनिके मनाबक ढ़ंग पर अपन विचार व्यक्त केलक।अहि तरहे सामुदायिक एकता पर विचारविमर्श कऽ सब अहि महान नेताके श्रद्धांजली देलक।
बच्चा लोकनि द्वारा स्मरणीय श्लोक
१.प्रातः काल ब्रह्ममुहूर्त्त (सूर्योदयक एक घंटा पहिने) सर्वप्रथम अपन दुनू हाथ देखबाक चाही, आ’ ई श्लोक बजबाक चाही।
कराग्रे वसते लक्ष्मीः करमध्ये सरस्वती।
करमूले स्थितो ब्रह्मा प्रभाते करदर्शनम्॥
करक आगाँ लक्ष्मी बसैत छथि, करक मध्यमे सरस्वती, करक मूलमे ब्रह्मा स्थित छथि। भोरमे ताहि द्वारे करक दर्शन करबाक थीक।
२.संध्या काल दीप लेसबाक काल-
दीपमूले स्थितो ब्रह्मा दीपमध्ये जनार्दनः।
दीपाग्रे शङ्करः प्रोक्त्तः सन्ध्याज्योतिर्नमोऽस्तुते॥
दीपक मूल भागमे ब्रह्मा, दीपक मध्यभागमे जनार्दन (विष्णु) आऽ दीपक अग्र भागमे शङ्कर स्थित छथि। हे संध्याज्योति! अहाँकेँ नमस्कार।
३.सुतबाक काल-
रामं स्कन्दं हनूमन्तं वैनतेयं वृकोदरम्।
शयने यः स्मरेन्नित्यं दुःस्वप्नस्तस्य नश्यति॥
जे सभ दिन सुतबासँ पहिने राम, कुमारस्वामी, हनूमान्, गरुड़ आऽ भीमक स्मरण करैत छथि, हुनकर दुःस्वप्न नष्ट भऽ जाइत छन्हि।
४. नहेबाक समय-
गङ्गे च यमुने चैव गोदावरि सरस्वति।
नर्मदे सिन्धु कावेरि जलेऽस्मिन् सन्निधिं कुरू॥
हे गंगा, यमुना, गोदावरी, सरस्वती, नर्मदा, सिन्धु आऽ कावेरी धार। एहि जलमे अपन सान्निध्य दिअ।
५.उत्तरं यत्समुद्रस्य हिमाद्रेश्चैव दक्षिणम्।
वर्षं तत् भारतं नाम भारती यत्र सन्ततिः॥
समुद्रक उत्तरमे आऽ हिमालयक दक्षिणमे भारत अछि आऽ ओतुका सन्तति भारती कहबैत छथि।
६.अहल्या द्रौपदी सीता तारा मण्डोदरी तथा।
पञ्चकं ना स्मरेन्नित्यं महापातकनाशकम्॥
जे सभ दिन अहल्या, द्रौपदी, सीता, तारा आऽ मण्दोदरी, एहि पाँच साध्वी-स्त्रीक स्मरण करैत छथि, हुनकर सभ पाप नष्ट भऽ जाइत छन्हि।
७.अश्वत्थामा बलिर्व्यासो हनूमांश्च विभीषणः।
कृपः परशुरामश्च सप्तैते चिरञ्जीविनः॥
अश्वत्थामा, बलि, व्यास, हनूमान्, विभीषण, कृपाचार्य आऽ परशुराम- ई सात टा चिरञ्जीवी कहबैत छथि।
८.साते भवतु सुप्रीता देवी शिखर वासिनी
उग्रेन तपसा लब्धो यया पशुपतिः पतिः।
सिद्धिः साध्ये सतामस्तु प्रसादान्तस्य धूर्जटेः
जाह्नवीफेनलेखेव यन्यूधि शशिनः कला॥
९. बालोऽहं जगदानन्द न मे बाला सरस्वती।
अपूर्णे पंचमे वर्षे वर्णयामि जगत्त्रयम् ॥
पञ्जी डाटाबेस-(डिजिटल इमेजिंग / मिथिलाक्षरसँ देवनागरी लिप्यांतरण/ संकलन/ सम्पादन-गजेन्द्र ठाकुर, नागेन्द्र कुमार झा एवं पञ्जीकार विद्यानन्द झा द्वारा)
जय गणेशाय नम:
(1)
प्रथ पत्र पन्जीन लिखते: अथ सरिसब ग्राम: देवादित्यण रतनाकपत्य् छादन प्रजाकरापत्यन बनौली रम समेत निविकर सन्तुति केशव पत्यक दनाद गंगश्वनरा पत्या गौरि शौरि कुलपति बधवाम् महिपाणि सन्तिित खांगुड़ गयड़ा समेत ग्रहेश्वशरापत्यप जोंकी गणेश्व रा पत्यन सकुरी सोने सन्तति कटमा ओ सकुरी भवदित्यौ पत्या सतैढ़ रघुनाथापत्यु उल्लूग कौशिक उल्लूा गिरीश्वजरापत्यस सतैढ़ वास्तुस सुत ऋषि सवेढ़ सम्प्रनति फरकीया शिवादित्याीपत्यि रवाल मतहनी हरादित्याघपत्य् बलिवास श्री करापत्यश ननौरे शुचिकरा पत्य जगन्नाथ पूर हल्लैरश्विर रूद्र पुर पैक टोल केवब बागे वसुन्धार नरघोघ रामदेवापत्य सिंडोला काम देवापत्य़ डीगरी गढपति सन्तिकत गौर वोड़ा दाश नजिबाक ग्राम भासे सन्तिल वनिआ रातु दिगल्धन कान्हम सन्तिलत गोविन्द श्राड़ाम सोय सन्तितति नाटस सुपन वालू देहथि नारायण पुराइ ब्रहमपुर मिश्र रामापत्यत अचौही शुचिकरा पल लिया ब्रह्म पुर छीतू पारू पीलखा शिवाई महु लिया जहरौली ईवश्वसर नारू नोटड़ श्री धरापत्यू दिमन्दररा एते जजिवाल गान अय स्वािन्दल पल ठ हराइ सन्तति भखराइन सोमेश्वौरा पत्य बुल्लडन कधुंवा समेत ठ. अनन्तु हरि लखनौर भोगीश्वार पत्यव गोपल सन्तिवत बथई हरड़ी गढाघरा पल्टाख पौराम रतनाकरापत्य हलधर ते तरिआ हरिड़ी खाडबसा ठ; इबे सन्तअति भौर लाखू महिमकति बेहर यमुगाम योगीश्वयरापत्य् सोन्द़पुर सरपना कुरहनी वासी श्रीर स्पष्टधता शुभद्रका पत्या देशुआल झाम सन्ति्त हैयाश गुरदी सोन करमे वास्तुग लागू हिस् देउरी गोपालपत्या गढ़ देने सन्ति् चतुआरी पक्षधरा पल तेतरिआ दिन करायल्पठ प्रोराग बधरी बिहारी अगय गोरदी साधु सन्तिग बधयी लक्षमीमति सन्ति त सरसा गणेश्वररा पत्यन गुलदी हल्ले श्वतर पत्य केलारी जीवेश्वगर पत्या आलय
(2) ”अ”
पोमकंठ सरपरब रबि सन्त ति गौर ब्रह्मपुर जयकर सन्त ति सजनी भासे डीह देवेश्वतरापत्यु देशुआल पक्षीश्वपरा पत्यल यमुगाम गिरीश्वतर मत्यं देशुआल विन्येग श्वरर पत्य वैकुण्ठ पुर शितिकंठसन्तलति खुली। रतनेश्व्र परन गुलदी अथ गंगोली ग्राम महामहो सुपट सन्तिगत गोम कटमा होरे सन्तदति बिसपी हारू सन्तित देशुआल हरि सन्तित डुमरा दिवाकरापत्यक दिगुन्धत गौरीश्व्र सन्त ति जगनाथा पत्य धर्मपुर कुमर गंगोली वासी कमल पानि वैगनी 93 ग्राम डालू सन्तति सकुरी गयन सन्ति् खरसौनी एते गंगोली ग्राम ग्राम पबौली ग्राम रवि सन्तिगत बिरौलि उदयकर सन्ति सपता देशुआल महिपति सन्ततति कोशीपार डुमराही हरियाणि सन्तिसत गोधनपुर लक्ष्मीमदत्तापत्य् गोनोली नारू सन्तिि मतौनी डहुआ रूद सन्तति बछौनी रूद सुत पाठक भीम मीरगोआ जागू सन्त ति रथपुरा विशो सन्त्ति चणौर बासु गौरि सन्तति महरैल केशव गोविन्दानपत्य राजे दामोदरापत्य राजे शिवदत्ता पत्य बढ्यिाना गोगे सन्तिपति सहुड़ी यशोधरापत्यग मेयाम दामू सन्तति सम्माह पुण्यादकरपत्य पैकटोल पनिहथ उँदयी सन्तेति धेनु मधुकर तनाकर प्रजा कर दियाकर पत्यत जगति एबे पर्वमललीगा्रम अथ सोदपुर ग्राम:-ग्रहेश्वयरापत्या धउल :दे्रवश्पतरापत्यत विरपुर धीरेश्वयरापत्यए सुन्दमर विश्व्श्रारपत्यि माधव टसौली रामापत्यग रमौली बाटू बड़साम रूचि बासुदेव कुसौली यताधरापत्यय पचही गयनापत्यप: रोहाड़ बहेड़ा रति हरि टाटी वास्तु् सन्तुति तेतरिहार रूपे सन्तरति सिमर वाड़ बसाडनापत्या कन्हौतली कामेश्वयर सुरेश्विर राम
(3)
नाथापस: भौआल कान्हारपत्यन सुखैत त्रिपुरे अकडीहा रतिनाथा पत्य डालू कटका बाटू हलधर केडटगामा सुधावरा पत्य गौर म म रविनाथ सुत मामतुर जीवानापत्य् दिगुन्धत म म उठ भवनाथ प्र अयाचीयुत ममडा शंकर मटो महादेव महो मासे महोदारी सन्तिड सरिसन अपरा भवनाथ प्र अचाचीसुत शम्भुडनाथ रूद्रनाथापत्यठ बालि महामही देवताधापत्य दिगानुन्धह महो रघुनाधापात्यप रैयाम जोर सन्तनति विठौली मिसरौली गोपीनाथा पत्यथ मानी, जगौर म स उ जीनेश्वतर सुत गणपति हरिपति महिया लोकनाथापत्यप माझियाम खोरि। हरदन्तत माधदापत्यग राहड़ सुहगरि देवे सन्त,ति मयि एते साद पुर ग्रामा जुथ गंगोरग्राम बीनू बालू कुरूम भैआल केशवापत्यझ भुहियारी पोनद सनाथ सन्ताति विरनी वासी भारे सन्तेति महिन्द्र पुर विटू फदि बेकक
अय पल्ली ग्राम:-हलधर सन्तीति = बनाइनि।। मह यहां उँमापति समौलि, वारी, जरहरिया।। रूपनाथ सन्त ति गिरपति = समौलि। पशुपति = समौलि।। महाप्रबंधक।। रघुनाथापत्यत: दड़मपुरा नरहरि, रघुपति सन्त ति = समोलि।। देवधरापत्यत = कछरा, देउरी।। गांगु सन्ततति=दोउरी।। दिवाकरापत्यु=देउरी, सकुरी, मोहरी=कटैया घोटक रवि सन्त ति=कटैया।। ग्रहेश्वरापत्य : कछरा।। रामकरापत्यो=भालय।। जितिवरापत्यय राजेसतिश्वदरापत्यम=सिम्मुेनाम ।। कान्हासपत्यह= पड़ौतिन।। विरममिश्रापत्यत=ततैल।। रामदत्त सुत केशव सन्तयति=कान्हत=हाटी।। महार्ड सन्तिति=अतयी।। वंशधरा पत्यु=अलय।।गोविन्दाय पत्यथ=रैयम।। कीखे सन्तति राम सन्ताति वाटू सन्त ति=नंगवाल मिमाकरापत्यय= पर्जुआरि हिताई सन्तरति विरूपाक्षा पल कैसुता =बैकुंठपुर।। हारू सन्त्ति= नैकंधा।। कविराज
(4) ”आ”
सन्तिसत=मछैटा।। सिंहश्ेवरापत्यह=ननौर।। मित्रकरापत्य =ननौर-राजखड़, पाली ।। जयकरापत्य =पिण्डाजघर, क रहता, रनाहास पानी कछरा।। माधका।। पत्यग गौरीश्व्रापत्या अहियारी, दूपामारी।। गणपति गांगु सन्तिनत=अहियारी।।यशु, डगरू सन्तैति=कुरूम।। बागू सन्त।ति=रोहाल, कटैया।। गोविन्दा।। पत्य हचलू सुत दिवाकरा पत्यस=सुदई षनिहथ।। होराइ सन्तीति=अडि़यारी।। रूद्रश्वूरा पत्य।=भड़गामा। बाटू सन्तितत=सन्दसाही, परली पाली, विशानन्दय पत्यन=ब्रहमपुर थेतनि सन्ति=त= जलकौर पाली।। चन्दौरत पाली दुर्गादित्या पत्या=भड़गामा।।बाटू सन्त्ति=सन्दयसाही, पाली पाली।। विशानन्द् पत्य ब्रहमपुर।। थेतनि सन्तितत=जलकौर पाली।। चन्दौित पाली दुर्गादित्य पल =महिषी देवादित्यटपत्यत= बिहार महिषी समेत।। रतनू प्रजना दित्यन पपत्यत महिषी।। रतनाकरापल=यशी।।ततो जलकौर पाली।। चन्दौयत पाली दुर्गादित्यवपल=महिषी देवादित्सद पत्यी= बिहारा महिषी समेत।। रतनू प्र तनादित्यष पत्रूस=महिषी।। रतनाकरा पत=याशी।। ततो धोधनि सन्ततति=याशी।। दिशो, झीकर शुचिकए पल=पुरोठी।। जीवे सन्तमति=मोनी।।बाद ऋतति आठी ससुधारापत्य। मागु सन्तधति=मोनी भवदन्ता।पत्यस=पुरोही (100/105) शुभकर। पत्यर=जमदौली।। पौथू सन्तोति=परसौनी, जरहटिया सकुरी।। कसमाकर सन्तगति जमदौसी ।।यहा धरा पत्यो =सकुरी।। जीवधर वशीधरापत्यह=सकुरी।। बुद्धिघर। पत्य=ततैस।। कान्हा।पत्यत=अलय, सकुरी।। इन सन्ताति सकुरी।। मुरारी सन्तयति समापत्यर=महिन्द्र वाड़ विशो सन्तति रूद्रवश्वयरपत्य। कोलहट्टा गणेश्वयर नन्दीाश्वयर पत्य =महिन्द्र वाड़ गोविन्दाीपत्यत=हरिपुर।।विरश्वसर नरसिंहापत्य्=रादी।। श्रीधरापत्यि बेहउँठ राढ़ी।। गुणीश्वयर पत्यर। कोउलाव।। ग्रहेश्वरापत्या चहुँटा।। शोपालापत्यह=समैया हरिपाणि सन्तरति=समैया।। बाहरे सन्तसति होरेश्वतर मतिश्वार मंगरौनी।। बाट सन्तेति=कटउना ।।जसू, रातू सन्तनति=अकुरी।। गणपति सन्तिति भगवसन्त ति=पचाढ़ी।। गुणाकरा पत्यि बरेहता सोन्द।वाड़।। पुरदित्यात पत्ये=मृगस्थउनी एते पल्लीप ग्राम
(5) हरड़ी।।धनेश्व र-मझियाम, कनईल, लोटना समेत।। लाखू सन्तवति-कनइल।। चाण सन्त।ति रतिश्वदर छामू।। रामकर कृष्णािकर थुगाम बाहरी।। भोड़ो सन्तनति शंकर गूढ़-दिवड़ा।। इबे-जरहटिया ।।देवे सन्तमति-रहड़ा।। गोढ़े-रहड़ा।। गोन्दकन चाण-।। पुरोहित गोपाल सन्ति।त माह वरूआड़ सुपे संखवाड।। श्रीकर पेकटोल गौरीश्विर -तेकुना।।भगव -पुरामनिहरा।। चक्रेश्वनर सन्त ति-दुहुड़ा कटरा। देहरि ततैत।। सोम-तेतेल सान्हि सन्तिक गोधनपुर।। देवे सन्तदति-कादिक पूर। (ताइ-तत्रेव ।। ।। गोना एकराढ़ी-थितिकएपत्यद-आड़ावासी-मझियाम समेत।। बुधौरा सकरादी, दूबा-सबुराढ़ी अन्हापर बरगामा समेत।। एके सेकराढ़ी ग्राम।। अथ ढरिहरा ग्राम:-त्रिपुरारि सन्तेति-सिंहाश्रम।। हरिकर बुद्धिकर सपनादि विजनपुर।। यशस्पाति सन्तकति गणपति गड़ैली गुणपति सन्त्ति-पठोड़ी)।। विद्यापति = पुडरीक=मछली। केशव-अमरावती। शिरू-कुरूम सोने सन्तुति औजाल।। शिव-यमुग्राम ।। गुणाकर पद्यकर मधुकरपट्टो प्रजाकररापत्या कुसुमाक 9उगाम ।। मित्रकरापत्यव=जरहरिआ।। प्रसाद गौरीश्वारपत्या-भाडड़ सन्ह समेत।। दिवाकरापत्यर= असई। दिनकरापत्रूक सोनतौला।। रतिशर्म्माय वस -सकुरी।। इन्द्ररपति= हरिनगर। आग्नेाय।। झोंटपाली दरिहर सिमसिक कोइला विश्वरनाआपत्यत-महिसान-कोइलख समेज।। दिघुपति-तत्रैव।। होरे उराढ़ वासी।। गांगू-कघरा।। रघुपति सेठय कठरा।। कान्ह = कटैया।। जादू सरहरा वाही कृष्ण पति-गुणीश्विर=फूलमती।। सुन्द र-गांगू=तत्रैव।। मतीश्व रापत्यद= सुन्दार असई समेत।। सुरपति=गोलहटी, अलय समेत।। गिरीश्वबरापत्यम-उडिसम।। पण्डोहलि दरिहरा=हरिकर सन्तंति सिहौली शंक मरनामक गोढ़े-नवहथ।। कान्हाव पत्यह=आसो-चिलकौरि।। भादू सन्तति=ततैल, तेतरिआ, सिमार
(6) ”उ”
कनसम।। गोढि़ सन्त’ति=बढि़याम। सुपन सन्तिति=गांगू मिट्टी।। विशो=तत्रैव।। हिक सावे=दीघीया।। धीरेवश्वतर सन्तमति=तारडीह जलकौर=तरिहोश। मिश्र कान्हा=पत्यु= मतडना।। गंगेश्विर सन्तलति मिश्र दुर्गादित्यापत्यश=चदुआल।। देवधरापत्या।। अग्निहोत्रिक महामहोहरि सन्तिति= नेतवाड़ ।। नारू सुत रूचि=मठुआल।।विभाकारापत्यव=सिंधिया।। प्रभाकर सुत जुधे= पटसा।। नोने-जगवाल।। नारू सुत बाटू प्रभृति=अन्दोाली।। गोढि सन्तरति= धनकौलि मिश्र हरि सुत चण्डेंश्वभर= चंटुगामा।। नारायण=उने।। मिस मतिकर= बघोली।। धामू सन्तति= पोजारी।। शूलपाणि=रतौली नीलकंठ=पोखरिया रूपन=रतौली।।खांतर=बड़गाम।। बासू सन्तमति=बाली मुनि विरश्वूरपत्यक दिवाकर=राजनपूरा।। रविकर=छत्रनध राजनपुरा, सीसब समेत।। गुणाकर सिढि़बाला।। हरिकर=जरहटिया, ततैत समेत।। समेत।। ब्रहमेश्वरपत्यक रजनाकरापत्य। पभ्रारी।। विश्वजरूपसन्तरति=पनिहारी।। शूलपाणिभ्राता नीलकंठ= बोथरिया।। रूपन सुत भोग गिरी=रतोली।। यवेश्विर= जरहरिया=ब्रहमेश्विर तत्रैव।।एते दरिहए ग्राक।। 112 पथ माण्डार ग्राम:-गढ़ माण्डनर कामेश्वीरापत्य =बथया।। महत्तक जोर सन्तकति= बघांत।। सुइ भवादित्रूुया पत्यथ= कनैल, बुठौली समेत।।दिवाकरापत्य्= जोंकी, मढिझमना।। हरदत्त सन्त्ति सनतिया।। गुणाकर, जयकर खनतिया।। माधवापत्यप=अरडि़या।। रति,डालू-भौखाल, दोलमान पुर।। बेगुडीहा।। खांतू। ठाकुर, सरवाइ, कउटू सन्तयति=भौआल।। गदाई=दोलमानपुर=केशवापत्यप=असमा।।कानहापत्य।=आसमा।। सूपे, विभू= कटमा विभू, भानुकर दिलरवा।। कविराज शुभंकराएल = कटमा।। वागीश्व।रापत्यु=महिषी, गांगे।।रूपधरा पत्यय=मड़रौनी।। रविदन्ता=पत्यि विशो= देउरी।।
(7)
हरिकर=विजहरा।।खांत=जरहटिया।। हरि=मडरौना।। हौरे= केउंट गामा।। सुधाकर=वारी।। शुभंकर=सकुरी।। पशुपति सन्तूति गुणपति=ओकी।। (18/09) शिवपति इन्द्रहपति=रजौर। कृष्णएपति=पतौनी।।रघुपति=जगौरा।।प्रजापति=अमरावती।। छीतर= जगौर।। आड़नि सन्तकति कुलपतिक कटैया।। नशपति =दहुला।। रविपति=कटका।।महादेव=सिर खडि़या (श्रीखंड)।। रतिपति (18/03) =सिहौलि)। दूबे=दुबौली।। पौखू= बिठुआला।। धनयात्यांक =सरहद।। विधूपति=पतनुका।। सुरपति, रतन=कनखम।। सोम=बेहद।। भवे, महेश= कटैया ।। गुणीश्वलर=कटाई ।। पीताम्ब।रा पत्यय= कटाई, जमुआल।। देवनाथ शीरू=जरहरिया, मकुरी।। लक्षमीकांतापत्यद= त्रिपुरौली।। हरिकान्ता।पत्य। दहिला।। उमाकन्ता। पत्यन ब्रहम्पुरर सुगन्धा सन्तपति=कनसी।। हमेश्वररातस्यम मझौली।। गुणे मिश्रा पत्यप=थुबे, खरका ।। सोरि मिआपत्यत=ब्रहमपुर।। गयन मिश्रा पत्यय, वीरमियापत्य = वारी, सकुरी।। हरिशर्मापटन सुधाकरादि= मृगस्थ ली छेद मिश्रायटन=अन्दौुली।। सुरेश्व्रापत्श्= ग्रहेश्वरापत्य्=कटउना।।हरि मिश्रा पत्यव=कटउना।। ऋषि मिश्रायत्म = बेलउजा।। यति मिश्रा पत्य = कल्डौना ।। कीर्ति मिश्राा ममीश्व=रपत्य = गोआरी।।गिरीश्वयर पट=मिथरौली।। हरे मिश्रा पत्यय= खपरा ।। बाढंमिथापत्यत=टखौली।। हेसन, नरदेव= लेखटिया।। शिवाई सन्त्ति=वत्ययास, धमपुरा।।
सर्वानन्दत= दलवय, सकुरी।। दलवय स्थित=असगन्धी ।। चन्द्ररकरायस=केवड़ा।। कुलधर, रमरायस= दिपेती, बेतावड़ी।। चोचू मोचू= पीहारपुर गोआरी समेज गोपाल सज्जौन= ब्रहमपुर, जगतपुर।। मित्रकरापत्यच, रूपनापत्ये= महिषी, सकुड़ी ।। सुधमय सन्त=ति= अपोरवारि, जहरौली।। रतिधरशुमे= कमपोरकी तरौनी ।। ही सन्तितति= निकासी, मुगाम।। एते माण्डहर ग्राम:
(8) ”ऊ”
अथ बलियास ग्राम:-।। भिखे, चुन्जीप, नितिकारपत्यर= चुन्नीप।। दूबे सकुरी ।। सुरानन्द।=बैकक वासी।। रति सन्ततति=खढ़का।। शिवादित्याग पत्यौ मुराजपुर, ओगही, यमुधरि।। शुभंरापत्यि=ततैत, कमरौली 11 नन्दी सन्तकति= भौजाल, अलप, सतलखा।। सुधारकरापत्य=जरहरिमा।। राम सझपिप्त =जादू धरौरा।। केशव=यमसम।। शक्ति श्रीधर=सकुरी मटि समेत ।। मद्ध सन्तनति नारायण सिमरी, जालए, कड़का।। महन्थि सतृति माडर शिरू सप्त।ति=रूद्रादित्याीपत्यु=विसौली।। रूचि सप्तदति उदयकरापत्या नरसाम।। एते बलियास ग्राम:।।
अथ सतलखा ग्राम: गुणाकर=डोक्ट रवासी ।। विभूसप्ति।त भाष्कमरापत्या= सतौषिा दिवाकरापत्यू= सतौलि।। चन्द्र।श्विर पत्यय= कमोली।। शंकरापत्या=सतसरवा लोहरा पत्य , नन्दीतश्वारापत्यप, यवेश्वौरा पत्य्=कछरा।। अथ एकहरा ग्राम:-श्रीकर=तोड़बय।। जादू सन्तीति= सरहद ।। शुभेसन्त ति= मैनी।।सोने सन्त्ति=मण्डयनपुरा लक्षमीकरापत्यप=संग्राम।। रूद सन्तापित=आसी।। धाम=नरोध,जमालपुर।। गढकू=कसरउढ़।। बाटू= सिंधाड़ी।। थिते=खड़का ।। मिते=कन्हौाली।। गणपति पतउना।। जाने= ओड़ा।। कोचे=रूचौलि।। शुचिकरापत्य। मुराजपुर।। चित्रश्विरपत्य =नरौंछ।। एते एकहरा ग्राम।। अथ विल्पलचंक (बेलउँच) ग्राम: धर्मदित्याकपत्यु=सिसौनी ।। रामदत्त हरदत्त नोना दित्या सन्त्ति= रतिपाढ़।। सुधे सन्तीति= सुदई।। शिरू=द्वारम।। गयादित्यापत्यय= ओगही।।महादिस कर्म्मतपुर बछौनी समेत।। जीवादित्यर=उजान।। रूद्रदित्य=दीप सुदई।। सर्वादित= तडि़याड़ी।। देवादिल= ब्रह्मापुर।। स्तीनादित्य्= काको।। मिचादियात्म्का काको वासू=देड़ारिया प्रजादित्यद हरिगयन=कन्हो।ली।। शुपे=कोलहट्टा।। रूकमादित्यि=ओझौली।। केन्द्रस सकुरी।। महथू= सकुरी।। चौबे सन्तरति= सतसरना
(9)
अथहरिअम ग्राम -लाख सन्तदति=रखबारी।। केशव-दामू=मंगरौना।। मांगू-नरसिंह=शिवां।। हारू (18/09=शिवा।। (27/05 नरहरिसन्त्ति ज्वचतिरराजपुर चाण दिन कटमा।। परम लाख= आहिल।। रति गुणे=कटमा।। माधव सुत सन्तदति=अच्छी। ।। अते हरिजन ग्रामा अप संकर ग्राम कविराज लक्ष्मीरपाणि=नीमा।। सुरेशपल, दामोदरापत्या=पटनिया गंगोली।। रवि शर्मा वंग लक्ष्मीी शर्मा ब्रहमापुर।। पतरू, शीरू= पटनियॉं पोरबरौनी और सकुरी ।। जागे सन्तकति= रतनपुरा।। महाई सन्त ति=परिहार।। देवतन्ताषपत्य =पीलरवाड़ा।। इविन्द ता पत्य = बहेड़ा।। पॉंरबूसन्त।ति=सिरखंडिया (श्री खंड) ।। सुपन, मारू सन्तषति= नरधोध।। हराई, शुचिकर, प्रतीकएपल= अकुसी।। हरिप्रश्नत= पोराम।। दोमोदर पत्यस=बेहरा।। उँमापति सनतति= ततैत।। खंड तक वाल गामा ।। अथ धोसोत ग्राम रति कानह=पचही।। रूचिकरापत्य्= नगवाड़।।रूद्र सन्तति=यमुथरि।। रूद सन्ततति= गन्ध राइनि।। गणपति सन्ततति=धनिसमा।। कृष्णधपति सन्तीति= खगरी।। पृथ्वी धारापत्य्- सकुरी।। रूद्र चन्द्र =डीह।।एते धोसोत ग्राम:
अथ करन्वल ग्राम इन्द्रीनाथ पल कोई लख।। शोरि नाथा पत्यत=दीघही।। रामशम्पदतित्यि= प्ररनापुर।। रतिकरापत्य।= मफियाना बुद्धिक रैव।। बुद्धि का सन्त्की कष्का् पत्यख ककरोड़।। हचलू सन्तघति=कनपोखरि।। गणेश्वयरापत्यर=केडरहम।। लान्हीर सन्ताबते=गोंढिं=शैतत्लए वायी।। सदु=रूचि अन्तकनि हरस्तापत्यर=धनकौलिनिक्तन परन बछांत ।। नोनं सन्तेति=बेला।। लान्हि सन्तडति मुरदी।। सादू सन्ति।=ककरौड़।। मांगू स्तु्ति=सोन, कोलखू, मछेवा समेत।। मधुकरादोलमानुा गिरीश्व्र सन्तहति नरसिहं नडुआर श्री वत्सद सन्तिति=बेस्ट़।। सदु केशव=सिरखंडि़या (श्रीखंड)।। वराह सनतति=तरोजी।। रामाध्य्रीश= तरौनी कान्हर श्रीधर=तरौनी।। रघुदन्त। रूचिस्तस रूचौलि।। नदुपाध्याटद
(10) ”इ”
माधवापत्यु=सझौरा।। सटु रामापत्यय= झंझारपुर।। गुणीश्व)रपत्यत=झंझारपुर।। गुणीश्वयरपत्यत=झंझापुर।। सतु भवेश्वहरापत्या= हरवंशापात्य् मुजौनिआ।। शिवशापत्यू=रोहड़।। धूर्त्तराज म प पु गोनू सन्तोति=पिण्डोपखडि़।। एते करम्बुहा ग्राम:।। अथ बूधवाल ग्राम: रविकरापत्यश=खड़रटन सुरसर समेत ।। सुए सन्तजति=ब्रहमापुर।। राम चाण=मझियाम।। ढोढ़े=बेलसाम।।उगरू= सतलखा कान्हापपत्र= वेतसाम दूबे हरिकर=हरिना।। दामोदर= सकुरी।।राम दिनू= सुन्दुर पाल।। गंगादित्य। विकम सेतरी।। सदु भानुसुत गणेश्व रपत्यह=परिणाम ।। गुणीश्वेरापत्यि जजान।। कोने=पीलखा।।गंगेश्वूर=मलिछाम।।रूचिकर रतिकर=गंगौरा।। महेश्वुर फरहरा।। गौरीश्वपर=मदिनपुर।। विशो सुधकर=डुमरी ।। सूर्यकर सन्तिोत=सिउरी।। ग्रहेश्वमर=महिषी ।। भोगीश्वगर=चिलकौलि बालू बोधाराम।। उदयकर आड़ी।। पौथे धरम= मुठौली।। कान्हारपत्यो=बुधवाल।। जगन्पाहपत्यन=सिंधिया।। एके कुछ वात ग्राम।। अथ सकौना ग्राम-वाटन सन्तडति सिधियाना हरिश्वुर पत्यौ=दिवड़ा।। सोमेश्व=रापत्यन=बघांत।।बाबू सन्तिति डीहा।। रति गोपाल दिनयति=तरौनी।। रूद सन्तित=जगन्नावथपुर।। गणे महिपति=सरिरम।। शुचिनाथपत्यर परसा।। गुणे मासे ततैल।। एते सकौना ग्राम: अथ निसउँत ग्राम: पणित सुपाइ सन्तमति=तरनी तरौनी।। रघुपति=पतउना।। जीडसर सजाति कुआ।। इतितिसॉं अथफनन्दएह ग्राम: श्रीकरापत्य्= बथैया।। कुसुमाकर, मधुकर, किठो सन्तीन्ति विठो प्रहनपुर।।हाठू=चाण।। बसौनी=ब्रहमपुर 11 सुखानन्दश गुणे=सिसौंजी गांगू=सकुरी।।सदु गोंढि़=खनाम।। मतीश्वसर, पौखू=चोपता शंकर=शंकर=रवयरा।। महेश्विर=डीहा सोम गोम माधव केशव= भटगामा।। विशेश्वगरसहा सिंहवाड़, सिन्हु वार 11लक्ष्मीत सेवे =सकुरी।। भवाईरूद=बोरबाड़ी, भदुआल, दरिअरा, सिमरवाड़ मुजौना समेत अनन्हसह राम:
(11) अथ अलय ग्राम।। प्रलय, उसरौली, बोड़वाड़ी, सुसैला, गोधोण्डीवच।। शंकरापत्यि=गोधनपुर समेत।। श्रीकरापत्यस=उजरा।। हेतू सन्ति1त=सुखेत मिश्र (मिमांशक) हरि देवधरापत्यड=सिंधिया।। बासू सन्त ति: जरहटिया बाढ़ वाली। रविशर्म्मप=जरहटिया।। धारू सन्तिति=बेहरा।। शिरू=धमडिहा, कादेपूरा गोविन्द सन्तिध बेहद।। म. म. उ. गदाघर=उमरौली।। परम बुद्धिकर=बैगनी।। रतनघर सन्तिति भवदत्त= भटपूरा।। शिवदत्त=अजवन्ताे।। मिश्रा राम वाड सुधार मात्यब उसरौली।। लक्ष्मीचधएपत्यब हलधर सन्तौति यमुगम।।शशिधर, रघु, जाटू=अलयी।।यवेश्व्र=अलयी।। गंगाधरापत्यय=यमुगाम।। लाख मूड़ी गणेश्वतर=परम गढ़।। सिधू=वाड़वन।। दो दण्डश अल्प यी लोआमबाती गसाई= डीह।। रूद= खड़हर।। रमाई=राजे वासी विश्वेाश्वीर मतिश्वरर उसरौली।। वेद सन्तयति=मलंगिया नान्य्पुर अलई, सिमरी, रोहुआ समेत गंगुआल बाथ राजपुर वासी।। किचिधरापत्यई=सकुरी जयकरापत्यख= कड़रायिनि।। सुधाकरापत्य कड़रायिनि, मुराजपुर।। गोनन-कटमा गंगोली बेकक समेत। कोठों कतमा।। साठ विशाही दोलमानपूर।। रूद्र=गंगोली।। कुशल गुणिया= जरगाना जालय समेत एते बभनियाम ग्राम:।।
अथ खौआल ग्राम: श्रीकरापत्यत=महनौरा।। रतिकर सुधाकरपत्यव=महुआ।। चन्द्र कर पत्यग= महुआ।।रूचिकरपत्यि=महुआ मतिनुपुर।। स्थितिकारासं महिन्द्राग दिवाकरापत्यय=कोबोली।।हरिकरापत्य -महुआ।।आदावन=परसौनी।।बाधे ढोढ़े सन्तिमत=सोहुआ।। वेणी सन्तमति रोहुआ।। उमापति सन्त्ति=नाहस ।। विश्वहनाथस अहित।। बुद्धिनाथ रूचिनापात्यु=खड़ीक।। रघुनाथापत्ये=द्वारम।। विष्णु सन्ति।त=द्वाछगम।। नोने जगनाथापत्यि=बुसवन।। राम मुरारी शुक्र सन्तिुत= पण्डोथली।।
(12) ”ई”
बाटू सन्तमति=ब्रहनपुर तिरहर मोडु।। साधुकरापत्यन=दडि़मा।। हरानन्दत, सन्तपति=अहियाई।। भवादित्यािपत्य =नाहस देशुआल।। पॉंखू=बेहटा।। भवे सन्तबति धर्मकरापत्यध=देशुआल।।डालू सन्तहति=दडि़मा।। दामोदरा पत्यत= तरहट ब्रहमपुर।। राजनापत्य्=ययुआल।। प्रितिकरा पत्य =पचाडीह (पचाढ़ी।। पतौना खौआल दिवाकरापल = घुघुआ।। भवादित्यादपत्यि=ककरोड़ स्वंरगरैठा समेत।। बैद्यनाथ प्रजाकारक रघुनाथ कामदेव-मौनी, परसौनी।।गोपालायह कृष्णा पत्यन =कुर्मार, खेलई।। शशिघरापत्य नरसिंहपत्यव= बोढ़वाड़ी कोकडी, छतौनिया।। दामोदरपत्यद=कोकडीह ।। नयादित्याा पत्य =बेजौली।। दूरि सन्तरति जयदित्या।पत्यि सुखेत, सर्दसीमा।। शुचिकरापत्या=दिगुन्धी।। आड़ू सन्तयति रघुनाथ पत्यत= मुराजपुरब्रहपुर।। जीवश्ेवरपत्यय= दिगुम्धद।। भवेसन्तित= मिट्टी, सतैढ़, बेहर।। इबे=सन्तति=ब्रहमपुर।।हेलु सन्त्ति =सतैढ़ रविकर सन्तति तत्रैव प्रसाद मधुकर सन्तति बेहदा।। दिवाकरापत्यर पिथनपुरा।। गंगेश्वर पत्यक=कुरमा, लोहपुर।। लम्बो दर सन्ततति=कुरमा।। नादू सन्ततति= पिथनपूा।। राजपण्डित सह कुरूमा रामकर सन्तति मिट्ठी खंगरैठा गनाम।। आड़नि सन्ति्त=सौराठ।। मनि गहाई, के उँदू सन्तसति=सिम्बतरवाड़।। एते खैआल ग्राम:।
अथ संकराढी ग्राम:-महामहोकारू सन्तिम भगद्धर गोविन्दद सकुरी।। प्रितिकर=कादिगामा।। शुमे सन्ततति=अलय महाम्होा हरिहापत्यत= सुन्दकरे गोपालपुर।। जयादित्यार पत्सई=मतुनी सरावय।। परमेश्विर=नेयाम।। सदु सुपे हरडी।। रामधरापत्यत= अलय ।। हरिशर्मा सन्तदति=सिधन मुरहदीन रे कोरा संकखढ़ी-होरे-चांड़ी-परहट।। सोम-गोम=शक्रिरायपुर।। हरिश्व्र=सकराढ़ी वासी।। जीवेश्व र 1 पत्यद=बेला अधगाठ।। शयन इरिकादि
(13)
नोने विभू सिंधिया=गढ़ बेलउँच=सुपन भकुनौली।। कौशिक=कुसौली 11 लक्षमीपाणि=सुशरी।। पॉंपू=देयरही।। एते बेलउँच ग्राम: अथन नरउन ग्राम: बेलमोहन नाउन ज्य टाधरातल=मदनपुर।। रातूसनतति=कडियन।।। गर्ब्बेीश्वुरापत्ये:सिंधिया ।। डालू सन्तिव रूचिकर: मलिछाम।। चन्द्रगकर टुने सन्तमति =सुलहनी।। विशोसन्तिन= त्रिपुरौली।। हेनसन्त्र।ति भखरौली।। दिवाकर पता: सुरसर, कवयी।। दिनकरापत्यन=पुड़े।। खांतू कोने=वत्ससवाल।। शक्रिरायपुर नाउन=दामोदरपत्य।=जरहटिया। मुरारी=तेघरा।। योगीश्वररापत्य =अवेश्विरा पत्यर नयगामा भरवरौलीसमेत।। एते नाउन गाम:।। अथ पनिचोभ ग्राम:-मधुकरापत्यम=तरौनी, झाौआ, पदमपुर।। शिवपति, गुणेश्वतरापत्यव=सुलहनी।। विशो हातू सन्तनति= असौली भवेश्वरापत्यन मैलाम।। जौन सन्तिक=आहिता।। पशु आदितू= डीह आहिल।। बाबू पाठकादि= मैलाम, कटउना विसपी समेत।। कामेश्वोरापस पौनी, सकियाल। देहरि सन्तति= कनौती, तरौनी लान्ह सन्त ति=उल्लूर।। जगन्नााथपत्यप हरदत्त= खड़का, बगड़ा बयना समेत।। आउनिसुत पदमादितपत्यल= मंगनी, सिररूडि़या, महालठी, लोही, चकरस्ट्, कर्नमान तरकीस समेत ।। हरिनाथपत्यद मखनाहा कमोली।। चण्डेेश्वार पत्यु हरिवंश सुत रतनाक रायपत्यग=बथैया ।। चक्रेश्व र= कुरमा।। बाटू सन्तरति=चक्रहद, सिउली बाठी।। विरपुर पनिचोम= रातू सन्तिह= सुन्दतवान।। हारू सन्तरति करियन।। वास्तुु सन्त ति=मिट्टी।। महेश्वनरापत्य।= देशुआल।। दिनकर मधुकरापत्यु=जरहरिया ।। रामेश्वहर सन्त्र ति चन्द्र करापत्य्=अलदाश।। विर सन्तति केशवापत्यत = भरौर, शहजादपुर, वलिया समेत।। वासुदेव सन्तपति ददरी।। सोने सन्त।ति= ब्रहमौलि।। धराई सन्तति=अमरावती = रात सन्तति= करहिया, उसरौली आदित्य डीह।। हरिश्वेरापत्य =डीहा।।सोमेश्वतर=बधांतडीह।। रधु: रामपुर डीटा रवि गोपाल=तरौनी।। हरिशर्मापत्य,= महुआ।। बाटनापत्यह=तरौनी, बैगनी।। रूचिशर्म्मार= जगन्ना थ, मटिराम।। शुचिनाथा यत्यर= ततैल ।। शीशधर= ब्रहमापुर नेहरा, भवनापापत्या पुरसौली।। देवादित्यारपत्य।=पुरूषौली।। ऐते पनिचोभ ग्राम:।। अथ कुजौली ग्राम:-गोपाल सन्ति त= यशोधर= बेहटा।। सुपन, नाँथू लक्ष्मी कर=मरबहरौलीं।।जीवे, जोर= मलंगिया।। मेधाकर=वनकुजौली।। रातू सिम्मुानाम कन्धिराइन।। सुरपति।। गणपति=दिगउन्धा।। दिगउन्धम।। लक्ष्मी् पति महिन्द्र बाड़।। चण्डेगवर हरि=दिगउन्दी साने-लोड़ाक, महारनी।। विष्णु।कर=परसौनी।। रूपन कनधरानि।। सोम=लोआम।। राजूसन्तहति सुधाकर= सरावय।। लक्ष्मी।कर सुत प्रजाकर अमृतकर=बजौली।
(14) ”14”
अथ गोत्र पन्जीक लिखाते।।:-शाण्डिल्येप दिघोष: सरिसन, महुआ, पर्वपल्ली (पबौली) खगुबला, गंगोली, समुगाम, करियन, मोहारी, सझुआल, भंडार:।। पण्डो:ली जतजवाल, दहिमत, तिलई, माहब, सिम्मुलनाम सिहांश्रम, ससारव: (सोठारपुर) स्तरलित कड़रिया, अल्लातरि, होईया, समेत तल्हानपुर, परिसरा, परसंड, वीर नाम, उन्तहमपु कोदरिया, धतिमन, बरेबा मधवाल, गंगोरश्रय, भटौरा, बुधौरा ब्रहमपुरा कोइगार, केरहिवार, गंगुआलश्चस, धोसियाम, छतौनी, मिगुआल ननौती, तपनपुरश्वापइति शक्ति अथ वत्सम गोत्र:-पल्लील (पाली) हरिअम्बत, तिसुरी, राउढ़ टंकबाल धुसौत, जजुआल, पहद्दी जल्लरकी (जलाय) मन्दतवाल, कोइयार, केरहिवार, ननौर, उढ़ार प्रथि करमाहा बुधवाल, भड़ार लाही, सोइनि सकौना फनन्दबह, मोहरी, बढ़वाल तिसउँत वह आली पण्डोशलि, बहेरादी, बरैवा, भण्डाारिसम, बमनियाम, उचित, तमनपुरा, बिढुआ नरवाल, चित्रपल्ली , जरहटिया, रतवाल, ब्रहमपुरा सरौनी।। एते वता गोत्रा अपकार्यक गोत्र-दानशौर्य प्रतापैक्ष प्रसिद्ध यत्र पर्थिका ओडनिसा सर्वत: श्रेष्ठाम स्वतस्व र्ध्म् प्रर्तिका ओइनि, खौआला संकराढ़ी, जगति, दरिहरा, माण्ड्र बलियास, पचाउट, कटाई, सतलखा पण्डुसआ, मानिद्व मेरन्दीट मडुआल सकल पकलिया बुधयल, पिमूया मौरि जनक मूलहरी महा काशमे छादनश्च, थरिया, दोस्तीर, मरेहा, कुसुमालंच, नरवाल, नगुरदहश्रय ।। एते काश्यलय शोत्रा।।
(15)
अथ पराशरं गोत्र:-नरउन सुरगन सकुरी सुइरी पिहवाल, नदाम महेशरि सकरहोन सोइनि तिलै करेवा का का पिभाएते पत्रशर गोत्रा अथ कात्या यन गोत्र: कुर्जीली, ननोत, जल्लसकी, व्रतिगामध्यत।। एते कात्यावयन गोत्रा:।। अध सावर्ण गोत्र: सोन्द्पुर पनिचोभ करेवा नन्दोतर मेरन्दीत।। अय अलाम्बु्काक्ष गोत्र:वस्मामम्प्रसलाम्बुवकाक्ष कटज्ञई ब्रहमपुरा आदि। ।।अथ कौशि गोत्रे-निखति अथ कृष्णासत्रय गोत्र लोहना बुसवन सान्द्रन पोदोनी च ।। अथ गौतम गोत्र:-ब्रहमपुरा उचितमपुर कोइयां चादि गौतमो।। अथ भादद्वाज गोत्र: एक हरा बेलउल (विस्वदपंचक) देयामश्रयापि कलिगाम मूतहरी गोढ़ार गोधोलिन्दा एते भारद्वाज गोया अथ मोडल्यह गोत्र: कौशिल्ये- पुनश्चण को थुआ विष्णुनव़द्धि वाल ।। एते वशिष्ठ गोत्रा:। अद कौण्ड़ल्यन गोत्र:-एक द्रयर्यूपश ल्युर पाउन रूपी गोत्राजन्य एते कौण्डिल्यो गोत्र।। अथ परसातंडी गोत्रे=कटाई।।
16 ”ऐ”
17
विशाद कुसुम तुष्टाव पुण्ड री कोप विष्टार धवल वसन वेषा मालती वद्ध केशा।। राशिघर कर वर्णा शुभ्रजा तुड़ वस्त्रु जयति जीत समस्ताक भाखी वेणु हस्ता्।। सरस्वपती महामायै विद्याकमल लोचिनी। विश्व रूप विशालाक्षि विधान्दे्रि परमेश्व री।। एक दन्ति महावुद्धि सर्वाजोगणनाय: सर्वसिद्ध करादेवों गौरीपुत्र विमानन गंगोली सँ बीजी गंगाधर: ए सुतो वीर (110511040) नारायणों। तत्र नारायण सुत: (111811021) ए सुतो हाले शॉंई कौ।। थरिया संकान्हध दौ।। खण्ड बला गा्रमोपार्यक: साउँक: शकर्षण परनामा ए सुता भद्रेश्वार दामोदर 1105/06।। बैकुण्ठं नील कंठ श्री कंठ ध्याकनकंठा ।। तत्र 1109/010 दामोदर एकमावासी बैकुण्ठय सन्ताति पाठक वासी।। नीलकंठ संतित संसारगुरदी वासी।। श्री कंठ संतति गुरदी, हरड़ी सरपरब, और वासिन्यल:।। श्री कंठ सुता ध्या नकंठा।। तत्र 1109/01 दामोदर एकमावासी बैकुण्ठ सन्ति।त पाठक वासी नीलकंठ संतति संसार गुरदी वासी।। श्री कंठ संतति गुरदी, हरड़ी सरपरक और वासिन्यं:।। श्रीकंठ सुता श्यामकंठ हरिकंठ नित्याीन्दि गंगेश्वसर देवानन्दि हरदत्त हरिकेशा: तत्रादयो पन्चाज्ये्ष्ठ सकराढ़ी में डालू सुत दौपतौनाखामासॅ गणपित छोणा। अन्यों पतऔना खौआल सँ गणपरति दो।। तत्र गंगेश्वसर सुता हल्लें वर चक्रेवश्रर पक्षीवरा: सँ सुत दो सँ छो तल्लेम श्वोरों गुरदीवासी।। चक्रश्वलरों हड़री वासी।। ए सुतो पदमनाम: डीह भण्डरिसम सँ शोरि दौ।। तत्र पदमनाम सुतो पुरूषोतम: गढ़ बेल उँच अभिन्नोद हौ
18
पुरूषोत्तम सुतो ज्ञानपति: मांडबेस्टद स हरिकर सुत बाटू दो।। ज्ञान पति सुतो उँमापति सुरपति एकमा बलियास सँ आडनिसुत बाढ़ दौ।। एकमा बब्यिास सँ बीजी वरणीधर। एक सुता पदमनाम श्री निधि श्री (1115/0411) नाया:।।
इंग्लिश-मैथिली कोष मैथिली-इंग्लिश कोष
इंग्लिश-मैथिली कोष प्रोजेक्टकेँ आगू बढ़ाऊ, अपन सुझाव आऽ योगदान ई-मेल द्वारा ggajendra@yahoo.co.in वा ggajendra@videha.co.in पर पठाऊ।
मैथिली-इंग्लिश कोष प्रोजेक्टकेँ आगू बढ़ाऊ, अपन सुझाव आऽ योगदान ई-मेल द्वारा ggajendra@yahoo.co.in वा ggajendra@videha.co.in पर पठाऊ।
भारत आऽ नेपालक मैथिली भाषा-वैज्ञानिक लोकनि द्वारा बनाओल मानक शैली
मैथिलीक मानक लेखन-शैली
१.मैथिली अकादमी, पटना आऽ २.नेपालक मैथिली भाषा वैज्ञानिक लोकनि द्वारा बनाओल मानक शैली।
१.मैथिली अकादमी, पटना द्वारा निर्धारित मैथिली लेखन-शैली
1. जे शब्द मैथिली-साहित्यक प्राचीन कालसँ आइ धरि जाहि वर्त्तनीमे प्रचलित अछि, से सामान्यतः ताहि वर्त्तनीमे लिखल जाय- उदाहरणार्थ-
ग्राह्य
एखन
ठाम
जकर,तकर
तनिकर
अछि
अग्राह्य
अखन,अखनि,एखेन,अखनी
ठिमा,ठिना,ठमा
जेकर, तेकर
तिनकर।(वैकल्पिक रूपेँ ग्राह्य)
ऐछ, अहि, ए।
2. निम्नलिखित तीन प्रकारक रूप वैक्लपिकतया अपनाओल जाय:भ गेल, भय गेल वा भए गेल। जा रहल अछि, जाय रहल अछि, जाए रहल अछि। कर’ गेलाह, वा करय गेलाह वा करए गेलाह।
3. प्राचीन मैथिलीक ‘न्ह’ ध्वनिक स्थानमे ‘न’ लिखल जाय सकैत अछि यथा कहलनि वा कहलन्हि।
4. ‘ऐ’ तथा ‘औ’ ततय लिखल जाय जत’ स्पष्टतः ‘अइ’ तथा ‘अउ’ सदृश उच्चारण इष्ट हो। यथा- देखैत, छलैक, बौआ, छौक इत्यादि।
5. मैथिलीक निम्नलिखित शब्द एहि रूपे प्रयुक्त होयत:जैह,सैह,इएह,ओऐह,लैह तथा दैह।
6. ह्र्स्व इकारांत शब्दमे ‘इ’ के लुप्त करब सामान्यतः अग्राह्य थिक। यथा- ग्राह्य देखि आबह, मालिनि गेलि (मनुष्य मात्रमे)।
7. स्वतंत्र ह्रस्व ‘ए’ वा ‘य’ प्राचीन मैथिलीक उद्धरण आदिमे तँ यथावत राखल जाय, किंतु आधुनिक प्रयोगमे वैकल्पिक रूपेँ ‘ए’ वा ‘य’ लिखल जाय। यथा:- कयल वा कएल, अयलाह वा अएलाह, जाय वा जाए इत्यादि।
8. उच्चारणमे दू स्वरक बीच जे ‘य’ ध्वनि स्वतः आबि जाइत अछि तकरा लेखमे स्थान वैकल्पिक रूपेँ देल जाय। यथा- धीआ, अढ़ैआ, विआह, वा धीया, अढ़ैया, बियाह।
9. सानुनासिक स्वतंत्र स्वरक स्थान यथासंभव ‘ञ’ लिखल जाय वा सानुनासिक स्वर। यथा:- मैञा, कनिञा, किरतनिञा वा मैआँ, कनिआँ, किरतनिआँ।
10. कारकक विभक्त्तिक निम्नलिखित रूप ग्राह्य:-हाथकेँ, हाथसँ, हाथेँ, हाथक, हाथमे। ’मे’ मे अनुस्वार सर्वथा त्याज्य थिक। ‘क’ क वैकल्पिक रूप ‘केर’ राखल जा सकैत अछि।
11. पूर्वकालिक क्रियापदक बाद ‘कय’ वा ‘कए’ अव्यय वैकल्पिक रूपेँ लगाओल जा सकैत अछि। यथा:- देखि कय वा देखि कए।
12. माँग, भाँग आदिक स्थानमे माङ, भाङ इत्यादि लिखल जाय।
13. अर्द्ध ‘न’ ओ अर्द्ध ‘म’ क बदला अनुसार नहि लिखल जाय, किंतु छापाक सुविधार्थ अर्द्ध ‘ङ’ , ‘ञ’, तथा ‘ण’ क बदला अनुस्वारो लिखल जा सकैत अछि। यथा:- अङ्क, वा अंक, अञ्चल वा अंचल, कण्ठ वा कंठ।
14. हलंत चिह्न नियमतः लगाओल जाय, किंतु विभक्तिक संग अकारांत प्रयोग कएल जाय। यथा:- श्रीमान्, किंतु श्रीमानक।
15. सभ एकल कारक चिह्न शब्दमे सटा क’ लिखल जाय, हटा क’ नहि, संयुक्त विभक्तिक हेतु फराक लिखल जाय, यथा घर परक।
16. अनुनासिककेँ चन्द्रबिन्दु द्वारा व्यक्त कयल जाय। परंतु मुद्रणक सुविधार्थ हि समान जटिल मात्रा पर अनुस्वारक प्रयोग चन्द्रबिन्दुक बदला कयल जा सकैत अछि। यथा- हिँ केर बदला हिं।
17. पूर्ण विराम पासीसँ ( । ) सूचित कयल जाय।
18. समस्त पद सटा क’ लिखल जाय, वा हाइफेनसँ जोड़ि क’ , हटा क’ नहि।
19. लिअ तथा दिअ शब्दमे बिकारी (ऽ) नहि लगाओल जाय।
20. अंक देवनागरी रूपमे राखल जाय।
21.किछु ध्वनिक लेल नवीन चिन्ह बनबाओल जाय। जा’ ई नहि बनल अछि ताबत एहि दुनू ध्वनिक बदला पूर्ववत् अय/ आय/ अए/ आए/ आओ/ अओ लिखल जाय। आकि ऎ वा ऒ सँ व्यक्त कएल जाय।
ह./- गोविन्द झा ११/८/७६ श्रीकान्त ठाकुर ११/८/७६ सुरेन्द्र झा “सुमन” ११/०८/७६
२.नेपालक मैथिली भाषा वैज्ञानिक लोकनि द्वारा बनाओल मानक शैली
मैथिलीमे उच्चारण तथा लेखन
१.पञ्चमाक्षर आ अनुस्वार: पञ्चमाक्षरान्तर्गत ङ, ञ, ण, न एवं म अबैत अछि। संस्कृत भाषाक अनुसार शब्दक अन्तमे जाहि वर्गक अक्षर रहैत अछि ओही वर्गक पञ्चमाक्षर अबैत अछि। जेना-
अङ्क (क वर्गक रहबाक कारणे अन्तमे ङ् आएल अछि।)
पञ्च (च वर्गक रहबाक कारणे अन्तमे ञ् आएल अछि।)
खण्ड (ट वर्गक रहबाक कारणे अन्तमे ण् आएल अछि।)
सन्धि (त वर्गक रहबाक कारणे अन्तमे न् आएल अछि।)
खम्भ (प वर्गक रहबाक कारणे अन्तमे म् आएल अछि।)
उपर्युक्त बात मैथिलीमे कम देखल जाइत अछि। पञ्चमाक्षरक बदलामे अधिकांश जगहपर अनुस्वारक प्रयोग देखल जाइछ। जेना- अंक, पंच, खंड, संधि, खंभ आदि। व्याकरणविद पण्डित गोविन्द झाक कहब छनि जे कवर्ग, चवर्ग आ टवर्गसँ पूर्व अनुस्वार लिखल जाए तथा तवर्ग आ पवर्गसँ पूर्व पञ्चमाक्षरे लिखल जाए। जेना- अंक, चंचल, अंडा, अन्त तथा कम्पन। मुदा हिन्दीक निकट रहल आधुनिक लेखक एहि बातकेँ नहि मानैत छथि। ओलोकनि अन्त आ कम्पनक जगहपर सेहो अंत आ कंपन लिखैत देखल जाइत छथि।
नवीन पद्धति किछु सुविधाजनक अवश्य छैक। किएक तँ एहिमे समय आ स्थानक बचत होइत छैक। मुदा कतोकबेर हस्तलेखन वा मुद्रणमे अनुस्वारक छोटसन बिन्दु स्पष्ट नहि भेलासँ अर्थक अनर्थ होइत सेहो देखल जाइत अछि। अनुस्वारक प्रयोगमे उच्चारण-दोषक सम्भावना सेहो ततबए देखल जाइत अछि। एतदर्थ कसँ लऽकऽ पवर्गधरि पञ्चमाक्षरेक प्रयोग करब उचित अछि। यसँ लऽकऽ ज्ञधरिक अक्षरक सङ्ग अनुस्वारक प्रयोग करबामे कतहु कोनो विवाद नहि देखल जाइछ।
२.ढ आ ढ़ : ढ़क उच्चारण “र् ह”जकाँ होइत अछि। अतः जतऽ “र् ह”क उच्चारण हो ओतऽ मात्र ढ़ लिखल जाए। आनठाम खालि ढ लिखल जएबाक चाही। जेना-
ढ = ढाकी, ढेकी, ढीठ, ढेउआ, ढङ्ग, ढेरी, ढाकनि, ढाठ आदि।
ढ़ = पढ़ाइ, बढ़ब, गढ़ब, मढ़ब, बुढ़बा, साँढ़, गाढ़, रीढ़, चाँढ़, सीढ़ी, पीढ़ी आदि।
उपर्युक्त शब्दसभकेँ देखलासँ ई स्पष्ट होइत अछि जे साधारणतया शब्दक शुरूमे ढ आ मध्य तथा अन्तमे ढ़ अबैत अछि। इएह नियम ड आ ड़क सन्दर्भ सेहो लागू होइत अछि।
३.व आ ब : मैथिलीमे “व”क उच्चारण ब कएल जाइत अछि, मुदा ओकरा ब रूपमे नहि लिखल जएबाक चाही। जेना- उच्चारण : बैद्यनाथ, बिद्या, नब, देबता, बिष्णु, बंश, बन्दना आदि। एहिसभक स्थानपर क्रमशः वैद्यनाथ, विद्या, नव, देवता, विष्णु, वंश, वन्दना लिखबाक चाही। सामान्यतया व उच्चारणक लेल ओ प्रयोग कएल जाइत अछि। जेना- ओकील, ओजह आदि।
४.य आ ज : कतहु-कतहु “य”क उच्चारण “ज”जकाँ करैत देखल जाइत अछि, मुदा ओकरा ज नहि लिखबाक चाही। उच्चारणमे यज्ञ, जदि, जमुना, जुग, जाबत, जोगी, जदु, जम आदि कहल जाएवला शब्दसभकेँ क्रमशः यज्ञ, यदि, यमुना, युग, याबत, योगी, यदु, यम लिखबाक चाही।
५.ए आ य : मैथिलीक वर्तनीमे ए आ य दुनू लिखल जाइत अछि।
प्राचीन वर्तनी- कएल, जाए, होएत, माए, भाए, गाए आदि।
नवीन वर्तनी- कयल, जाय, होयत, माय, भाय, गाय आदि।
सामान्यतया शब्दक शुरूमे ए मात्र अबैत अछि। जेना एहि, एना, एकर, एहन आदि। एहि शब्दसभक स्थानपर यहि, यना, यकर, यहन आदिक प्रयोग नहि करबाक चाही। यद्यपि मैथिलीभाषी थारूसहित किछु जातिमे शब्दक आरम्भोमे “ए”केँ य कहि उच्चारण कएल जाइत अछि।
ए आ “य”क प्रयोगक प्रयोगक सन्दर्भमे प्राचीने पद्धतिक अनुसरण करब उपयुक्त मानि एहि पुस्तकमे ओकरे प्रयोग कएल गेल अछि। किएक तँ दुनूक लेखनमे कोनो सहजता आ दुरूहताक बात नहि अछि। आ मैथिलीक सर्वसाधारणक उच्चारण-शैली यक अपेक्षा एसँ बेसी निकट छैक। खास कऽ कएल, हएब आदि कतिपय शब्दकेँ कैल, हैब आदि रूपमे कतहु-कतहु लिखल जाएब सेहो “ए”क प्रयोगकेँ बेसी समीचीन प्रमाणित करैत अछि।
६.हि, हु तथा एकार, ओकार : मैथिलीक प्राचीन लेखन-परम्परामे कोनो बातपर बल दैत काल शब्दक पाछाँ हि, हु लगाओल जाइत छैक। जेना- हुनकहि, अपनहु, ओकरहु, तत्कालहि, चोट्टहि, आनहु आदि। मुदा आधुनिक लेखनमे हिक स्थानपर एकार एवं हुक स्थानपर ओकारक प्रयोग करैत देखल जाइत अछि। जेना- हुनके, अपनो, तत्काले, चोट्टे, आनो आदि।
७.ष तथा ख : मैथिली भाषामे अधिकांशतः षक उच्चारण ख होइत अछि। जेना- षड्यन्त्र (खड़यन्त्र), षोडशी (खोड़शी), षट्कोण (खटकोण), वृषेश (वृखेश), सन्तोष (सन्तोख) आदि।
८.ध्वनि-लोप : निम्नलिखित अवस्थामे शब्दसँ ध्वनि-लोप भऽ जाइत अछि:
(क)क्रियान्वयी प्रत्यय अयमे य वा ए लुप्त भऽ जाइत अछि। ओहिमेसँ पहिने अक उच्चारण दीर्घ भऽ जाइत अछि। ओकर आगाँ लोप-सूचक चिह्न वा विकारी (’ / ऽ) लगाओल जाइछ। जेना-
पूर्ण रूप : पढ़ए (पढ़य) गेलाह, कए (कय) लेल, उठए (उठय) पड़तौक।
अपूर्ण रूप : पढ़’ गेलाह, क’ लेल, उठ’ पड़तौक।
पढ़ऽ गेलाह, कऽ लेल, उठऽ पड़तौक।
(ख)पूर्वकालिक कृत आय (आए) प्रत्ययमे य (ए) लुप्त भऽ जाइछ, मुदा लोप-सूचक विकारी नहि लगाओल जाइछ। जेना-
पूर्ण रूप : खाए (य) गेल, पठाय (ए) देब, नहाए (य) अएलाह।
अपूर्ण रूप : खा गेल, पठा देब, नहा अएलाह।
(ग)स्त्री प्रत्यय इक उच्चारण क्रियापद, संज्ञा, ओ विशेषण तीनूमे लुप्त भऽ जाइत अछि। जेना-
पूर्ण रूप : दोसरि मालिनि चलि गेलि।
अपूर्ण रूप : दोसर मालिन चलि गेल।
(घ)वर्तमान कृदन्तक अन्तिम त लुप्त भऽ जाइत अछि। जेना-
पूर्ण रूप : पढ़ैत अछि, बजैत अछि, गबैत अछि।
अपूर्ण रूप : पढ़ै अछि, बजै अछि, गबै अछि।
(ङ)क्रियापदक अवसान इक, उक, ऐक तथा हीकमे लुप्त भऽ जाइत अछि। जेना-
पूर्ण रूप: छियौक, छियैक, छहीक, छौक, छैक, अबितैक, होइक।
अपूर्ण रूप : छियौ, छियै, छही, छौ, छै, अबितै, होइ।
(च)क्रियापदीय प्रत्यय न्ह, हु तथा हकारक लोप भऽ जाइछ। जेना-
पूर्ण रूप : छन्हि, कहलन्हि, कहलहुँ, गेलह, नहि।
अपूर्ण रूप : छनि, कहलनि, कहलौँ, गेलऽ, नइ, नञि, नै।
९.ध्वनि स्थानान्तरण : कोनो-कोनो स्वर-ध्वनि अपना जगहसँ हटिकऽ दोसरठाम चलि जाइत अछि। खास कऽ ह्रस्व इ आ उक सम्बन्धमे ई बात लागू होइत अछि। मैथिलीकरण भऽ गेल शब्दक मध्य वा अन्तमे जँ ह्रस्व इ वा उ आबए तँ ओकर ध्वनि स्थानान्तरित भऽ एक अक्षर आगाँ आबि जाइत अछि। जेना- शनि (शइन), पानि (पाइन), दालि ( दाइल), माटि (माइट), काछु (काउछ), मासु(माउस) आदि। मुदा तत्सम शब्दसभमे ई नियम लागू नहि होइत अछि। जेना- रश्मिकेँ रइश्म आ सुधांशुकेँ सुधाउंस नहि कहल जा सकैत अछि।
१०.हलन्त(्)क प्रयोग : मैथिली भाषामे सामान्यतया हलन्त (्)क आवश्यकता नहि होइत अछि। कारण जे शब्दक अन्तमे अ उच्चारण नहि होइत अछि। मुदा संस्कृत भाषासँ जहिनाक तहिना मैथिलीमे आएल (तत्सम) शब्दसभमे हलन्त प्रयोग कएल जाइत अछि। एहि पोथीमे सामान्यतया सम्पूर्ण शब्दकेँ मैथिली भाषासम्बन्धी नियमअनुसार हलन्तविहीन राखल गेल अछि। मुदा व्याकरणसम्बन्धी प्रयोजनक लेल अत्यावश्यक स्थानपर कतहु-कतहु हलन्त देल गेल अछि। प्रस्तुत पोथीमे मथिली लेखनक प्राचीन आ नवीन दुनू शैलीक सरल आ समीचीन पक्षसभकेँ समेटिकऽ वर्ण-विन्यास कएल गेल अछि। स्थान आ समयमे बचतक सङ्गहि हस्त-लेखन तथा तकनिकी दृष्टिसँ सेहो सरल होबऽवला हिसाबसँ वर्ण-विन्यास मिलाओल गेल अछि। वर्तमान समयमे मैथिली मातृभाषीपर्यन्तकेँ आन भाषाक माध्यमसँ मैथिलीक ज्ञान लेबऽ पड़िरहल परिप्रेक्ष्यमे लेखनमे सहजता तथा एकरूपतापर ध्यान देल गेल अछि। तखन मैथिली भाषाक मूल विशेषतासभ कुण्ठित नहि होइक, ताहूदिस लेखक-मण्डल सचेत अछि। प्रसिद्ध भाषाशास्त्री डा. रामावतार यादवक कहब छनि जे सरलताक अनुसन्धानमे एहन अवस्था किन्नहु ने आबऽ देबाक चाही जे भाषाक विशेषता छाँहमे पडि जाए। हमसभ हुनक धारणाकेँ पूर्ण रूपसँ सङ्ग लऽ चलबाक प्रयास कएलहुँ अछि।
पोथीक वर्णविन्यास कक्षा ९ क पोथीसँ किछु मात्रामे भिन्न अछि। निरन्तर अध्ययन, अनुसन्धान आ विश्लेषणक कारणे ई सुधारात्मक भिन्नता आएल अछि। भविष्यमे आनहु पोथीकेँ परिमार्जित करैत मैथिली पाठ्यपुस्तकक वर्णविन्यासमे पूर्णरूपेण एकरूपता अनबाक हमरासभक प्रयत्न रहत।
कक्षा १० मैथिली लेखन तथा परिमार्जन महेन्द्र मलंगिया/ धीरेन्द्र प्रेमर्षि संयोजन- गणेशप्रसाद भट्टराई
प्रकाशक शिक्षा तथा खेलकूद मन्त्रालय, पाठ्यक्रम विकास केन्द्र,सानोठिमी, भक्तपुर
सर्वाधिकार पाठ्यक्रम विकास केन्द्र एवं जनक शिक्षा सामग्री केन्द्र, सानोठिमी, भक्तपुर।
पहिल संस्करण २०५८ बैशाख (२००२ ई.)
योगदान: शिवप्रसाद सत्याल, जगन्नाथ अवा, गोरखबहादुर सिंह, गणेशप्रसाद भट्टराई, डा. रामावतार यादव, डा. राजेन्द्र विमल, डा. रामदयाल राकेश, धर्मेन्द्र विह्वल, रूपा धीरू, नीरज कर्ण, रमेश रञ्जन
भाषा सम्पादन- नीरज कर्ण, रूपा झा
आब १.मैथिली अकादमी, पटना आऽ २.नेपालक मैथिली भाषा वैज्ञानिक लोकनि द्वारा बनाओल मानक शैलीक अध्ययनक उपरान्त निम्न बिन्दु सभपर मनन कए निर्णय करू।
ग्राह्य/अग्राह्य
1. होयबला/होबयबला/होमयबला/ हेब’बला, हेम’बलाहोयबाक/होएबाक
2. आ’/आऽ आ
3. क’ लेने/कऽ लेने/कए लेने/कय लेने/ल’/लऽ/लय/लए
4. भ’ गेल/भऽ गेल/भय गेल/भए गेल
5. कर’ गेलाह/करऽ गेलह/करए गेलाह/करय गेलाह
6. लिअ/दिअ लिय’,दिय’,लिअ’,दिय’
7. कर’ बला/करऽ बला/ करय बला करै बला/क’र’ बला
8. बला वला
9. आङ्ल आंग्ल
10. प्रायः प्रायह
11. दुःख दुख
12. चलि गेल चल गेल/चैल गेल
13. देलखिन्ह देलकिन्ह, देलखिन
14. देखलन्हि देखलनि/ देखलैन्ह
15. छथिन्ह/ छलन्हि छथिन/ छलैन/ छलनि
16. चलैत/दैत चलति/दैति
17. एखनो अखनो
18. बढ़न्हि बढन्हि
19. ओ’/ओऽ(सर्वनाम) ओ
20. ओ (संयोजक) ओ’/ओऽ
21. फाँगि/फाङ्गि फाइंग/फाइङ
22. जे जे’/जेऽ
23. ना-नुकुर ना-नुकर
24. केलन्हि/कएलन्हि/कयलन्हि
25. तखन तँ तखनतँ
26. जा’ रहल/जाय रहल/जाए रहल
27. निकलय/निकलए लागल बहराय/बहराए लागल निकल’/बहरै लागल
28. ओतय/जतय जत’/ओत’/जतए/ओतए
29. की फूड़ल जे कि फूड़ल जे
30. जे जे’/जेऽ
31. कूदि/यादि(मोन पारब) कूइद/याइद/कूद/याद
32. इहो/ओहो
33. हँसए/हँसय हँस’
34. नौ आकि दस/नौ किंवा दस/नौ वा दस
35. सासु-ससुर सास-ससुर
36. छह/सात छ/छः/सात
37. की की’/कीऽ(दीर्घीकारान्तमे वर्जित)
38. जबाब जवाब
39. करएताह/करयताह करेताह
40. दलान दिशि दलान दिश
41. गेलाह गएलाह/गयलाह
42. किछु आर किछु और
43. जाइत छल जाति छल/जैत छल
44. पहुँचि/भेटि जाइत छल पहुँच/भेट जाइत छल
45. जबान(युवा)/जवान(फौजी)
46. लय/लए क’/कऽ
47. ल’/लऽ कय/कए
48. एखन/अखने अखन/एखने
49. अहींकेँ अहीँकेँ
50. गहींर गहीँर
51. धार पार केनाइ धार पार केनाय/केनाए
52. जेकाँ जेँकाँ/जकाँ
53. तहिना तेहिना
54. एकर अकर
55. बहिनउ बहनोइ
56. बहिन बहिनि
57. बहिनि-बहिनोइ बहिन-बहनउ
58. नहि/नै
59. करबा’/करबाय/करबाए
60. त’/त ऽ तय/तए
61. भाय भै
62. भाँय
63. यावत जावत
64. माय मै
65. देन्हि/दएन्हि/दयन्हि दन्हि/दैन्हि
66. द’/द ऽ/दए
67. ओ (संयोजक) ओऽ (सर्वनाम)
68. तका’ कए तकाय तकाए
69. पैरे (on foot) पएरे
70. ताहुमे ताहूमे
71. पुत्रीक
72. बजा कय/ कए
73. बननाय
74. कोला
75. दिनुका दिनका
76. ततहिसँ
77. गरबओलन्हि गरबेलन्हि
78. बालु बालू
79. चेन्ह चिन्ह(अशुद्ध)
80. जे जे’
81. से/ के से’/के’
82. एखुनका अखनुका
83. भुमिहार भूमिहार
84. सुगर सूगर
85. झठहाक झटहाक
86. छूबि
87. करइयो/ओ करैयो
88. पुबारि पुबाइ
89. झगड़ा-झाँटी झगड़ा-झाँटि
90. पएरे-पएरे पैरे-पैरे
91. खेलएबाक खेलेबाक
92. खेलाएबाक
93. लगा’
94. होए- हो
95. बुझल बूझल
96. बूझल (संबोधन अर्थमे)
97. यैह यएह
98. तातिल
99. अयनाय- अयनाइ
100. निन्न- निन्द
101. बिनु बिन
102. जाए जाइ
103. जाइ(in different sense)-last word of sentence
104. छत पर आबि जाइ
105. ने
106. खेलाए (play) –खेलाइ
107. शिकाइत- शिकायत
108. ढप- ढ़प
109. पढ़- पढ
110. कनिए/ कनिये कनिञे
111. राकस- राकश
112. होए/ होय होइ
113. अउरदा- औरदा
114. बुझेलन्हि (different meaning- got understand)
115. बुझएलन्हि/ बुझयलन्हि (understood himself)
116. चलि- चल
117. खधाइ- खधाय
118. मोन पाड़लखिन्ह मोन पारलखिन्ह
119. कैक- कएक- कइएक
120. लग ल’ग
121. जरेनाइ
122. जरओनाइ- जरएनाइ/जरयनाइ
123. होइत
124. गड़बेलन्हि/ गड़बओलन्हि
125. चिखैत- (to test)चिखइत
126. करइयो(willing to do) करैयो
127. जेकरा- जकरा
128. तकरा- तेकरा
129. बिदेसर स्थानेमे/ बिदेसरे स्थानमे
130. करबयलहुँ/ करबएलहुँ/करबेलहुँ
131. हारिक (उच्चारण हाइरक)
132. ओजन वजन
133. आधे भाग/ आध-भागे
134. पिचा’/ पिचाय/पिचाए
135. नञ/ ने
136. बच्चा नञ (ने) पिचा जाय
137. तखन ने (नञ) कहैत अछि।
138. कतेक गोटे/ कताक गोटे
139. कमाइ- धमाइ कमाई- धमाई
140. लग ल’ग
141. खेलाइ (for playing)
142. छथिन्ह छथिन
143. होइत होइ
144. क्यो कियो
145. केश (hair)
146. केस (court-case)
147. बननाइ/ बननाय/ बननाए
148. जरेनाइ
149. कुरसी कुर्सी
150. चरचा चर्चा
151. कर्म करम
152. डुबाबय/ डुमाबय
153. एखुनका/ अखुनका
154. लय (वाक्यक अतिम शब्द)- ल’
155. कएलक केलक
156. गरमी गर्मी
157. बरदी वर्दी
158. सुना गेलाह सुना’/सुनाऽ
159. एनाइ-गेनाइ
160. तेनाने घेरलन्हि
161. नञ
162. डरो ड’रो
163. कतहु- कहीं
164. उमरिगर- उमरगर
165. भरिगर
166. धोल/धोअल धोएल
167. गप/गप्प
168. के के’
169. दरबज्जा/ दरबजा
170. ठाम
171. धरि तक
172. घूरि लौटि
173. थोरबेक
174. बड्ड
175. तोँ/ तूँ
176. तोँहि( पद्यमे ग्राह्य)
177. तोँही/तोँहि
178. करबाइए करबाइये
179. एकेटा
180. करितथि करतथि
181. पहुँचि पहुँच
182. राखलन्हि रखलन्हि
183. लगलन्हि लागलन्हि
184. सुनि (उच्चारण सुइन)
185. अछि (उच्चारण अइछ)
186. एलथि गेलथि
187. बितओने बितेने
188. करबओलन्हि/ करेलखिन्ह
189. करएलन्हि
190. आकि कि
191. पहुँचि पहुँच
192. जराय/ जराए जरा’ (आगि लगा)
193. से से’
194. हाँ मे हाँ (हाँमे हाँ विभक्त्तिमे हटा कए)
195. फेल फैल
196. फइल(spacious) फैल
197. होयतन्हि/ होएतन्हि हेतन्हि
198. हाथ मटिआयब/ हाथ मटियाबय
199. फेका फेंका
200. देखाए देखा’
201. देखाय देखा’
202. सत्तरि सत्तर
203. साहेब साहब
.VIDEHA FOR NON RESIDENTS
.1.Original Maithili Poem by Sh. Ramlochan Thakur translated into English by GAJENDRA THAKUR and Original Maithili Poem by Sh. Krishnamohan Jha translated into English by GAJENDRA THAKUR
.2.THE COMET- English translation of Gajendra Thakur’s Maithili Novel Sahasrabadhani translated by Jyoti.
Ramlochan Thakur (1949- ) Senior Poet, theatre artist ,editor and critic of Maithili language. “Itihashanta” and “Deshak nam chhal son chrai”, “Apoorva”, “Mati Panik Geet”(collection of poems), “Betal Katha”(Satire), “Maithili Lok Katha (Folk Literature), “Ankhi Munane Aankhi Kholane” (Essays).
Gajendra Thakur (b. 1971) is the editor of Maithili ejournal “Videha” that can be viewed at http://www.videha.co.in/ . His poem, story, novel, research articles, epic – all in Maithili language are lying scattered and is in print in single volume by the title “KurukShetram.” He can be reached at his email: ggajendra@airtelmail.in
Original Maithili Poem by Sh. Ramlochan Thakur translated into English by GAJENDRA THAKUR
To younger brother/ its your work
While eating
May be sour in taste
These medicines
The result always good
Tell the diseased
Explain the fact
Its your work.
Sh. Krishnamohan Jha (1968- ), “Ekta Herayal Duniya”, collection of poems in Maithili, “Samay Ko Chirkar” collection of poems in Hindi. For Hindi poems “Kanhaiya Smriti Samman” in 1998 and “Hemant Smriti Kavita Samman” in 2003.
Gajendra Thakur (b. 1971) is the editor of Maithili ejournal “Videha” that can be viewed at http://www.videha.co.in/ . His poem, story, novel, research articles, epic – all in Maithili language are lying scattered and is in print in single volume by the title “KurukShetram.” He can be reached at his email: ggajendra@airtelmail.in
Original Maithili Poem by Sh. Krishnamohan Jha translated into English by GAJENDRA THAKUR
To both
Women see Fish
Fish sees women
I’m watching you both.
English Translation of Gajendra Thakur’s (Gajendra Thakur (b. 1971) is the editor of Maithili ejournal “Videha” that can be viewed at http://www.videha.co.in/ . His poem, story, novel, research articles, epic – all in Maithili language are lying scattered and is in print in single volume by the title “KurukShetram.” He can be reached at his email: ggajendra@airtelmail.in )Maithili Novel Sahasrabadhani by Smt. Jyoti Jha Chaudhary
Jyoti Jha Chaudhary, Date of Birth: December 30 1978,Place of Birth- Belhvar (Madhubani District), Education: Swami Vivekananda Middle School, Tisco Sakchi Girls High School, Mrs KMPM Inter College, IGNOU, ICWAI (COST ACCOUNTANCY); Residence- LONDON, UK; Father- Sh. Shubhankar Jha, Jamshedpur; Mother- Smt. Sudha Jha- Shivipatti. Jyoti received editor’s choice award from http://www.poetry.com and her poems were featured in front page of http://www.poetrysoup.com for some period.She learnt Mithila Painting under Ms. Shveta Jha, Basera Institute, Jamshedpur and Fine Arts from Toolika, Sakchi, Jamshedpur (India). Her Mithila Paintings have been displayed by Ealing Art Group at Ealing Broadway, London.
SahasraBarhani:The Comet
translated by Jyoti
The drama of Danveer Dadhichi was started on the scheduled date. We had reached school before the opening time. On a corner of corridor a bed sheet was hung to make the screen of the stage. The rope couldn’t be tied properly so it was decided that screen would be pulled up and down manually. After that artists started dressing up. Dressing up was very easy. They put dhoti and gamacha on and put powder on face as a make up. Additionally, some other accessories were worn too. The teacher responsible for directing the drama had suddenly remembered some urgent work and had not attended school that day. The elder boys of the village came to know that artists are students of primary school so they started teasing them by passing comments. I warned the artists that they would destroy our drama but younger brother resisted that he would manage even if he was in drama dress he would not mind fighting when it was needed. He shouted that he would take the drama dress off and start reacting if people would keep on doing so but that threatening couldn’t stop the excited boys. Then younger brother had declared that the drama would not be played any more on that day. To teach the lesson to the disturbing elements he ran towards them with a stick. And very soon the environment was filled with the noise of fighting and defending voices. By drama that was to be played by us and was to be directed by me came to an end without completion. I was crossed with the younger brother for a while and he used to say that he just lost my temper but he also insisted that it was not his fault but the environment made by those naughty boys made him to do so. Time passed and my anger was cooled down too. I too lost the enthusiasm of doing Ramleela and other drama.
I never read any subject repeatedly except Maths and Science. Nor did my teacher suggest me to do so. If any student was caught reading History and other subjects twice or thrice then he was given the name of that subject. Whenever such students were seen reading Maths then they had to listen to the comment passed by the teachers that Math was not History so he shouldn’t try it to learn by heart. During rainy days making umbrella from the mat and murmuring countdown while running towards home; in holidays while playing Kabaddi if Master Saheb was seen passing by on cycle then greeting him by continuing game- Kabaddi kabaddi master sahib pranaam kabaddi kabaddi etc. are memories to be treasured. And in one of such incidents I was caught by the opposition team as I breathed in order to greet Master Sahib which was against the rule. That Mater Sahib of Koilakh was so happy that he talked about that incident in the school.
(continued)
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन। विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.com केँ मेल अटैचमेण्टक रूपमेँ .doc, .docx, .rtf वा .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।(c) 2008 सर्वाधिकार सुरक्षित। विदेहमे प्रकाशित सभटा रचना आ’ आर्काइवक सर्वाधिकार रचनाकार आ’ संग्रहकर्त्ताक लगमे छन्हि। रचनाक अनुवाद आ’ पुनः प्रकाशन किंवा आर्काइवक उपयोगक अधिकार किनबाक हेतु ggajendra@videha.co.in पर संपर्क करू। एहि साइटकेँ प्रीति झा ठाकुर, मधूलिका चौधरी आ’ रश्मि प्रिया द्वारा डिजाइन कएल गेल। सिद्धिरस्तु


text:
नगर भवन के सभागार म' उपस्थित लोग सभक कहब छल कि महामहिम केशरीनाथ त्रिपाठी जाहि तरहे मिथिलाक सांस्कृतिक धरोहर, विद्यापति केर साहित्य साधना व माँ मैथिली के वरदपुत्र सभक चर्चा केलनि, निश्चित रूपे हुनकर विद्वता व मिथिलाक प्रति प्रेम दर्शाबैत छल। ओतहि मैथिल कोकिल विद्यापति केर स्मृति म' आयोजित पर्व समारोह म' मंचासीन विद्वान सभ बाबा विद्यापति केर चर्चा तक नहि केलनि।
विधानसभा अध्यक्ष विजय कुमार चौधरी व पूर्व मंत्री डॉ. मदन मोहन झा हुनकर निर्वाण के कथा एक पंक्ति म' सुना अप्पन कर्तव्य केर इतिश्री क' लेलनि। मंचासीन विद्वतजन व राजनेता सभ अपना आप क' महामहिम केशरीनाथ त्रिपाठी केर यशोगान धरि सीमित राखलनि।
एतबे नहि, मैथिली के मंच सँ डॉ. बुद्धिनाथ मिश्र जेहेन विद्वान लोकनि तँ यशोगान हिन्दी म' शुरू क' देलनि ताकि राज्यपाल महोदय हुनकर चरण वंदन क' बुझी सकैथ। ऐहिक खुलासा सेहो विधानसभा अध्यक्ष करैत हिन्दी म' अप्पन संबोधन केलनि। ओतहि पूर्व मंत्री महोदय तेँ हद क' देलनि, ओ अप्पन संबोधन मैथिली म' शुरू केलनि आओर अंत हिन्दी म' केलनि। लोग सभक कहब छल ओ किछु देर आओर बाजतियैथ तेँ अंग्रेजी धरि पहुंच जेतियैथ।


text:
प्रखंड मे कैको विद्यालय एहेन अछि जाहिके अप्पन भवन नहि अछि। प्रधान शिक्षिका शबनम कुमारी कहली कि मुरौत मध्य विद्यालय कोसी के कटावक बाद से सोनामुखी मध्य विद्यालय मे शिफ्ट करि चलाओल जे रहल अछि। पहिने 12 बजे से क्लास चलैत छल मुदा अभिभावक सभक परेशानी क' देखैत विद्यालय क' 9 बजे से चलाओल जे रहल अछि।
ऐना मे बेसी विद्यार्थी होयबाक कारण से विद्यार्थी सभके जमीन पर बैसे परैत अछि। प्रधान शिक्षिका शबनम कुमारी कहली कि विद्यालय निर्माण लेल ग्रामीण सभ कैको बेर अधिकारि सभके आवेदन द' आग्रह कएलिन्ह। मुदा एखन धरी एहि दिशा मे पहल नहि कायल गेल अछि।
ग्रामीण मनोज शर्मा, रामलाल सिंह, मुन्ना कुमार, हेमु कुमार कहला कि कोसी कटाव मे बहुत पहिने विद्यालय ध्वस्त भ' गेल छल। लेकिन एतेक समय बितलाक बादो विद्यालय केर भवन निर्माण नहि होयब प्रशासनिक उदासीनता अछि। अपने के बता दी की मुरौत मध्य विद्यालय रतवारा पंचायत मे अछि। ओतहि सोनामुखी मध्य विद्यालय गंगापुर पंचायत मे अवस्थित अछि। दुनुविद्यालय केर दूरी लगभग तीन किलोमीटर अछि।


text:
कत्ता दिन भेल हमरा अहि ब्लोग पर पोस्ट केला, हमरा अपनो नहि मोन अछि. सान्सारिक मोह माया में ओझरा गेल छलहु हम :). मुदा अपेक्षा अछि जे अपने लोकनि हमर ई दोख माफ़ करब. प्रस्तुत खिस्सा हम अप्पन पुरनके शैली में लिखनहु अछि. जों बसिया लागै त अपने लोकनि टिप्पनि जरूर करि. हम किछु अलग लिखबाक चेष्टा करब.
-----------------------------------------------------------------------------------
प्रस्तुत अछि "श्राद्ध"
-----------------------------------------------------------------------------------
मोन विषाक्त हुए त सगरो फुलैल बारी सेहो कंटगर लगैत अछि. फरवरीक फगुआ बयाइर आइ सुइ जकां गरि रहल छल. रोडक काते काते खेत में फुलायल सरिसो जुनि अगिलग्गि बुझि परैत छल. कचनारक सुगंध फेर कोनो बिसरल बियोग मोन पारि रहल छल. जों जों गाडी गामक सिमान दिस बढि रहल छल, करेज पर मोन भरि बोझ पडल जा रहल छल. सान्झु पहर गाम पहुचलहु. खट्टर काका हौआ दोकान पर चाह सुरकति भेट भेलाह. हौआक बाबु त नाम धेने रहथिन "बिसरन", मुदा बिसरन बच्चे स तोतराइथ आ सदिखन "हौ" पर अटकि जाइ छलथि, तैं गौआ सभ हौआ कहै लगलन्हि. हौआ त हमरा नहि चिन्हल मुदा खट्टर काका चिन्ह गेलाह. काका लपकि क गाडी रुकवौलन्हि. "की हौ राजेश, आबि गेलहऽ" अप्पन ओहि तीरल बोली मे काका बजलाह. गाडी स उतरि प्रणाम केलियन्हि तऽ काका रुद्ध स्वर मे बजलाह, "ई तऽ अपरिहार्य थिक बौआ, हम तु की करबै? झटकि क जा, दलान पर बैसार शुरुए भेल हेत." हम निरुत्तर मुरि डोला पुनि गाडि चढि घरक खरंजा धेलहु.
दलान में नहि किछु त ३०-४० गोटेक बैसार चलि रहल छल. चिर परिचित मुदा अखनहि बिसरल सन मुह-कान सभ. आन त कात जाउ, पाकल केश आ बढल दाढि मे भैयो नहि चिन्हार बुझि पडैत छलाह. भैया, काका सभ के गोर लगैत हम एक कोन्ह में बैसलहु. श्राद्धक चर्चा तऽ भ चुकल छलैह, बात भोज पर बढि चलल. भैया बस गौआंके खुएबाक पक्ष मे छलाह मुदा रमेश भाइ जवारक प्रोत्साहन मे लागल छलथि. हुनक तर्क छलनि जे ५-७ बरख पहिले जै खोर दही अपन गाम मे खपइ छल, ओतबे में आइ काल्हि जवार भ जाइत छैक. तहि पर बाबुजी के अहि ब्लोक के सभ गाम मे जानल जाइ छलाह. ३५ साल स लोक हुनका मास्टर साहेब या पन्डिजी के रूप मे जनै छलनि. भैया हमरा स पुछलन्हि, हम तऽ अखनो धरि सपने देख रहल छलहु. स्वप्न्लोक स निकलि हम जवारक पक्ष में मुरि डोलेलहु.
जी! बाबुजीक देहान्त भऽ चुकल छलन्हि. हमरा अपनो अखन धरि विश्वास नहि भेल अछि, हम अपने लोकनि के केना विश्वास दियाउ? सत्त कहल जाय त हम विश्वस्तो नहि होबै चाहैत छी. चिरै-जानवरक दुनिया में धिया-पुता के शिकार सिखेलाक बाद माई-बाप स कोनो विशेष सम्पर्क नहि रहैत अछि. अप्पन खेबा खर्चा जखन चलै लगैत छै त कोनो चिरै या जानवरके बाप के मरला या जीला स की सरोकार? मनुष्य जन्म अपनापन आ सिनेहेक कारण मृग जन्म सऽ पृथक थिक, मुदा आजुक सन्सार में ई अन्तर सेहो विलुप्त भऽ गेल अछि. बाबुजीके देहान्त्क सम्बन्ध में हमर इ उदासीनता कदाचित ओइ मनुष्य-मृग द्वन्द्वक प्रतिध्वनि थिक जाहि मे मृग विजयी भ रहल अछि. घर मे हम सभसऽ छोट छी, भैया पटना में प्रोफेसर छथि आ दीदी सपरिवार दरिभंगा रहैत छथि. पटना में जाबेत हम कालेज करैत रहि, ताबेत तक घर घर जकां छल. तीनु भै-बहिन में स क्यो-ने-क्यो लगभग हर तेसर महिना गाम जाइत छलहु आ मा-बाबुजी सेहो बेसिकाल पटना अबैत-जाइत रहै छलथि. बाबुजी के ओ अन्तिम किछु साल छलनि स्कूल में. जहि साल बाबुजी रिटायर्ड भेलथि, ताहि साल हम पटना छोरि बम्बई धेलहु. दु साल में वियाह भेल आ तेकरा बाद जेना दुनिये बदलै लागल. परिवार स एकमात्र जोड टेलिफोनक तार आ फ़ेर मोबाइलक घन्टी रहि गेल. भैया-भौजी के बोली में कटुता, दीदीक बोली में उदासीनता, हमर बोली में चिरचिरापन आ बाबुजी के बोली में आर्द्र दयनीयता एके अनुपात में बढैत चलि गेल.
हम त बुझलहु जे भैया सभ-किछु देखैत हेथिन. ओ त पटने में छलथि. मानल जे बाबुजी घर छोरबाक विरोध में छलाह, मुदा भौजी तऽ आबि सकै छल्खिन्ह!! पहिले नहि त कम स कम पछिला हफ़्ता जखन बाबुजी के मलेरिया भेलनि!! किछु नहि त भैया हमरे कहितथि, हमहि आबि गेल रहितहु. हम सोम दिन फ़ोन केने रहियनि त कहलाह जे जगऽत डाक्टर सऽ गप भेलनि आ सभ ठीक भऽ जेतै. आइ शुक्र थिक आ बाबुजी के देहान्तक पूरा १२ घन्टा बीत चुकल अछि.
बैसारक बाद हम आन्गन में गेलहु. माइ के देखि विश्वास नहि भ रहल छल. हुनक पैर छुब निहुरलहु तऽ ओ लिपटि कऽ कानै लगली. हमरो नहि रहल गेल. आन्खिक नोर सन्ग बाबुजी के कन्हा बैसि घुमल मेला, छोंकिक मारि, प्रसंशा, परिहास, नेहौरा आ हमर अपने जीवनक कुन्ठा सभ बाहर निकलि अनन्त में विलीन भऽ गेल. आब हमरा आभास भऽ रहल छल जे बाबुजी दुनिया छोरि चुकल छथि.
आन्गन में कोलाहल बढल, तखन हम काना-खिजिके शुन्य स बहार भेलहु. भैया लगे में छलाह, अपन नोरक बान्ह के अनिच्छाक बल स रोकने. रोषक भाव में हम पुछि देलियन्हि "अहान्के नहि एबाक दर छल तऽ हमरे कहितहु!" भैया हमरा दिसि देखि बजलाह "हमरा कोनो भविष्यवणी थोडे भेल छल. डाक्टर साहेब त कहलनि जे ठीक भऽ जेथिन." कनि कालक विराम के बाद ओ पुछलन्हि "तु हमरा कहै छ! तु तऽ अखनो असगरे एलह!! कनिया आ बच्चा सभ कहां छथुन??" "नेहा के मैट्रिक के परिक्षा छै काल्हि सऽ, ओ सभ तैं रुकि गेलहि." हम अपन स्थिति समझाबैत जबाब देलियन्हि. "मनोज के सेहो काल्हि सऽ परिक्षा छै." भैया अन्यमनस्क भऽ बजलाह.....
मोन मे क्षोभक एक लहरि दौरल. ई कहिया भेल जे अप्पन घर में बाबुजी आ मां के गिनति बन्द भ गेलै?? आइ धरि एहेन एहसास नहि भेल छल.
दूरी अखनहु बढि रहल अछि, हमर मोन के कोनो कोन्ह में जेना अहि पछिला पीढि बला रिश्ता सभ के श्राद्ध भऽ रहल छल आ ओइ आगिक धाह मे बाबुजी स्वाहा भ चुकल छथि.


text:
प्राप्त जानकारी केर मुताबिक भूदान के एक जमीन ल'क' गामक विकास शर्मा के बलराम झा संग विवाद चलैत छल। 6 अक्टूबर क' दुनू के बिच ऐहिक लेल माइर पिट भेल। जाहिमे आधा दर्जन लोग जख्मी भेल छल। एहि मामला म' विकास शर्मा द्वारा गामक 24 नामजद आओर आन केर खिलाफ थाना म' माइर पिट आओर घर जड़ेबाक रिपोर्ट दर्ज कराओल गेल छल। ऐहिक संगे अप्पन बेटीक अगवा होयबाक सेहो प्राथमिकी दर्ज कराओल गेल छल।
पुलिस क' एहि कांड केर अनुसंधान म' साजिश रचल होयबाक गंध आयल। एसडीपीओ सुरेश कुमार केर निगरानी म' अलग-अलग जगह पर नजैर राखल जेल। जाहिक कारण स' आरोपी लगातार अप्पन ठिकाना बदलैत रहल। मुदा पुलिसक मुस्तैदी केर कारण स' बच्ची क' विकास शर्मा के रिश्तेदारक घर सँ बरामद कायल गेल। पुलिसक मानी त' बलराम झा क' फंसेबाक लेल विकास शर्मा द्वारा ई साजिश रचल गेल छल। मुदा पुलिस द्वारा खुलासा करैत आरोपी पिता समेत तीन लोग क' गिरफ्तार क' लेल गेल अछि।


text:
प्रदेश नम्बर २ के प्रदेशसभाक पहिल बैसार माघ २१ गते राखल गेल अछि । बैसारके लऽ कऽ विभिन्न दलसभ अपना ढंगसँ रणनीति बना रहल अछि । नेपाली कांग्रेसक कि रणनीति अछि एहि सम्बन्धमे प्रदेशसभा सदस्य एवं कांग्रेस नेता रामसरोज यादवसंग दूधमतीक सम्पादक सुजीत कुमार झा बातचित कएलन्हि ।
प्र. प्रदेशसभाक पहिल बैसारक लेल नेपाली कांग्रेसक कि रणनीति अछि ?
अखन हम काठमाण्डूमे छी । हमसभ सोचि रहल छी एकटा रणनीति बनाओल जाए एहिके लेल एकटा बैसार सेहो राखब आ संसदीय दलक नेता, सचेतक सहितक विषयमे सोचबाक सेहो अछि ।
हमसभ मिथिला रहैक ताहिमे एकमत छी । हमरसभक नेता विमलेन्द्र निधि सेहो बेर बेर ई बात बजने छथि । मिथिलाके अपन ऐतिहासिकता छैक एकर भूगो, एकर पहिचान सभ एहि नामके मजगुती दैत छैक ।
प्र. जितलमे सभसँ बरिष्ठ अपनही छियैक संसदीय दलक नेता अपनही हेबैक कि ?
बैसारमे एहि विषयमे छलफल करब ।
प्र. प्रदेश नम्बर २के नामके लऽ कऽ सेहो विवाद देखल जा रहल अछि अपनेसभक स्टैण्ड कि अछि ?
हमसभ मिथिला रहैक ताहिमे एकमत छी । हमरसभक नेता विमलेन्द्र निधि सेहो बेर बेर ई बात बजने छथि । मिथिलाके अपन ऐतिहासिकता छैक एकर भूगो, एकर पहिचान सभ एहि नामके मजगुती दैत छैक ।
भोजपुरी भाषीसभ एहन बात कहिओ नहि बजलक अछि । अपने मोनसँ सोचि लेबैक जे भोजपुरी भाषी अपहेलित महशुश करत ओ गलत अछि । नामसँ अपहेलना नहि भऽ सकैत अछि । फेर जे नामसँ हमसभ एहि क्षेत्रके नाम राखए चाहैत छी ओ नामके संसार पूजैत अछि । तखन मिथिलासंग भोजपुरा सेहो जोडल जा सकैत अछि । मुदा ई जोडएके बहुत आवश्यक पडए तखने जोडल जाए ।
प्र. मिथिला रखलासँ भोजपुरी भाषी क्षेत्र अपनाके अपहेलित महशुश नहि करतैक ?
भोजपुरी भाषीसभ एहन बात कहिओ नहि बजलक अछि । अपने मोनसँ सोचि लेबैक जे भोजपुरी भाषी अपहेलित महशुश करत ओ गलत अछि । नामसँ अपहेलना नहि भऽ सकैत अछि । फेर जे नामसँ हमसभ एहि क्षेत्रके नाम राखए चाहैत छी ओ नामके संसार पूजैत अछि । तखन मिथिलासंग भोजपुरा सेहो जोडल जा सकैत अछि । मुदा ई जोडएके बहुत आवश्यक पडए तखने जोडल जाए ।
प्र. मधेशवादी दलके तऽ मधेशे नामसँ प्रेम अछि ?
हुनकासभके कि नामसँ प्रेम छन्हि ओ हम नहि जनैत छी । मुदा ओसभ पहिचानक बात करैत छथि एहिठाम ऐतिहासिकता भूगोल आदिके देखल जाए तऽ मिथिला बाहेक दोसर किछु नहि देखल जाइत अछि । ओ सभ जे चाहैत छलथि एक मधेश प्रदेश आब ओ रहबे नहि कएल । मधेशके किछु भाग मात्र अछि अर्थात एक चौथाई मात्रे अछि एहनमे बात नहि कएल जाए ।
प्र. नामके लऽ कऽ भारी विवाद होबएके सम्भावना अछि ?
विवाद कएलासँ नहि हेतैक । दू तिहाई जाहि नामपर सहमत हएत से पारित हेतैक । नेपाली कांग्रेस मिथिला रहैक ताहिके पक्षमे अछि ।
प्र. कांग्रेस राजपा आ फोरमके गठबन्धन ठाम ठाम देखल जाइत छैक कि प्रदेश नम्बर २मे तीनु दल मिल कऽ सरकार बना सकैत अछि ?
नेपाली कांग्रेसके विपक्षमे जाएके बहुमत आएल अछि तएँ नेपाली कांग्रेस विपक्षेमे रहत ई हमर व्यक्तिगत राय अछि । तखन राजनीतिमे किछु सम्भव भऽ सकैत अछि ।
जनकपुरमे रेल लाइन शुरु होबए लागल अछि, जटही जनकपुर ढल्केवर ६ लेन बनि रहल अछि, जनकपुर भिठामोड सडक बनि रहल अछि, जनकपुर विमानस्थलके विस्तार भऽ रहल अछि एहिसँ लाखोमे लोक मात्र जानकी मन्दिर देखए आओत । बारा, पर्सासँ लऽ कऽ सप्तरीधरि धार्मिक ऐतिहासिक स्थलसभ अछि ओहिमे पर्यटकसभ घुमि सकैत छथि । एकर अतिरिक्त धनुषाधामके आओर पर्यटकीय स्थलके रुपमे विकास कएल जा सकैत अछि । जहाँधरि कृषिके सवाल छैक बलुवाहा जमीनसँ पंजाव आ हरियाणा समृद्ध भऽ सकैत अछि तऽ हमरसभक जमीन तऽ कृषिक लेल उपयुक्त अछि । सिंचाईपर जोड देबए पडत । सुनकोशी नदीके डाइभर्सन कऽ कमलामे आनल जाए आ वाग्मतीधरि एकरा आगा बढाओल जाए । चुरीया क्षेत्रके संरक्षण करए पडतैक । एग्रोसँ जुडल कारखानासभ खोलए पडत ।
प्र. प्रदेश नम्बर २के भविष्य अपने कतेक देखि रहल छियैक ?
बहुत बेसी । ओना काठमाण्डूक लोक प्रदेश नम्बर २के सम्बन्धमे बहुत निराशाजनक बात करैत अछि । मुदा हम देखैत छियैक कृषि आ पर्यटनसँ मात्रे ई क्षेत्र पूरे देशके पोसि सकैत अछि ।
प्र. आधार कि ?
पर्यटनके जहाँधरि सवाल छैक जनकपुरमे रेल लाइन शुरु होबए लागल अछि, जटही जनकपुर ढल्केवर ६ लेन बनि रहल अछि, जनकपुर भिठामोड सडक बनि रहल अछि, जनकपुर विमानस्थलके विस्तार भऽ रहल अछि एहिसँ लाखोमे लोक मात्र जानकी मन्दिर देखए आओत । बारा, पर्सासँ लऽ कऽ सप्तरीधरि धार्मिक ऐतिहासिक स्थलसभ अछि ओहिमे पर्यटकसभ घुमि सकैत छथि । एकर अतिरिक्त धनुषाधामके आओर पर्यटकीय स्थलके रुपमे विकास कएल जा सकैत अछि । जहाँधरि कृषिके सवाल छैक बलुवाहा जमीनसँ पंजाव आ हरियाणा समृद्ध भऽ सकैत अछि तऽ हमरसभक जमीन तऽ कृषिक लेल उपयुक्त अछि । सिंचाईपर जोड देबए पडत । सुनकोशी नदीके डाइभर्सन कऽ कमलामे आनल जाए आ वाग्मतीधरि एकरा आगा बढाओल जाए । चुरीया क्षेत्रके संरक्षण करए पडतैक । एग्रोसँ जुडल कारखानासभ खोलए पडत ।
प्र. ई सभ के करतैक ?
राज्यके नेतृत्वदायी भूमिका खेलए पडत । केन्द्रके सेहो एहिमे सहयोग करए पडतैक । एहि क्षेत्रके विकासमे खासे कठिनाई हम नहि देखि रहल छी ।


text:
चौरचन पावैन!भादव शुक्ल चतुर्थी के मिथिलाक गाम गाम में चौठचन्द्र पावैन श्रद्धा सौं मनायल जाई अछि।
जे ई पूजा करै छथि सदा धनवान पुत्रवान आ प्रसन्न रहै छथि।आन प्रांत में आजुक दिन चन्द्रमा पर ढेप पाथर फेकल जाई छैक कारण आजुक दिन चन्द्रमा के कलंक लागल छनि किन्तु मिथिला में चन्द्रमा पूजाक प्रशस्ती अछि। कहल जाई अछि आई चंद्रमा जे कियो खाली हाथ देखै छथि हुनका मिथ्या कलंक लगै छनि।जखन भगवान श्रीकृष्ण पर स्यमन्तक मणि चोरीक मिथ्या कलंक लागि गेलनि त हम आहाँ कि छी।कृष्ण नारदजीक प्रेरणा सौ अहि तिथि के गणेश आ चन्द्रमाक पूजा कयलन्हि त हुनक कलंक छुटलनि। तें अपना मिथिला में ई पूजा कय फल मिठाई लय चन्द्रदेवक दर्शन कयल जाई छनि।
मिथिलानि दिन भरि निराहार रहि पवित्रता सौं नीक नीक पूरी पकवान जेना छनुआ सोहारी, चीनीक फूईट वला पूरी, रंग विरंगक पुरिकिया, टिकरी बना रंग विरंगक फल खासकय सामयिक, मधुर-मिठाई,नारियल, दहीक छाँछी सबसौं डाली कोनियाँ सजा पहिल साँझखन पूर्व सौं ठाँऊ अरिपन देल स्थान पर राखि कलशस्थापन कय चानन रक्त चानन सिनूर यज्ञोपवित अक्षत फूल फूलमाला दूईव वेलपत्र अर्घा पंचपात सौं सुसज्जित भय गणपत्यादि पंचदेवता भगवान विष्णु गौरी आ चौठीचानक पूजा कय बेराबेरी सबटा पुरी पकवान फल सौं सजल डाली हाथ में लय ई मंत्र पढैत चन्द्रदेव के दर्शन करै छथि-
सिंह प्रसेन मवधीत्सिंहो जाम्बवताहत:!
सुकुमारक मा रोदीस्तव ह्येष स्यमन्तक:!!
इ मंत्र पढि प्रणाम करै छथि-
नम: शुभ्रांशवे तुभ्यं द्विजराजाय ते नम।
रोहिणीपतये तुभ्यं लक्ष्मीभ्रात्रे नमोऽस्तु ते।।
दही छाँछी लय प्रणाम इ मंत्र पढि-
दिव्यशङ्ख तुषाराभं क्षीरोदार्णवसंभवम्!
नमामि शशिनं भक्त्या शंभोर्मुकुट भूषणम्!!
प्रार्थना मंत्र-
मृगाङ्क रोहिणीनाथ शम्भो: शिरसि भूषण।
व्रतं संपूर्णतां यातु सौभाग्यं च प्रयच्छ मे।।
रुपं देहि यशो देहि भाग्यं भगवन् देहि मे।
पुत्रोन्देहि धनन्देहि सर्वान् कामान् प्रदेहि मे।।
तत् पश्चात स्यमन्तक मणी,जाम्बवान पुत्र सुकुमार पर आधारित कथा ध्यान मग्न भय सुनै छथि।
ओकर बाद आरती कय विसर्जन करै छथि, मरर पर चढाओल खीर पूरी के भांगि श्रोता सबके प्रसाद वितरण करै छथि।
साभार - संस्कार मिथिला
जय मिथिला जय मैथिल जय मैथिली


text:
खायो पाया पोर्टल एकटा डिजिटल तकनीकी पहल
अइ भाग मे खायो पाया’ पोर्टल एकटा डिजिटल तकनीकी पहल कें जानकरी देलगेल अछि.
भूमिका
महिला एवं विकास मंत्रलय तथा इलेक्ट्रॉनिक एवं सूचना प्रौद्ययोगिकी विभाग दूनू कें सहयोग सं ‘खोया-पाया’प्रारंभ केल गेलय. लापता बच्च कें खोज कें लेल सरकार डिजिटल तकनीक कें पूरा सहारा लेतय. आब हजारक लोग मिल करय लापता बच्चक कें ढूंढतय आ कोनों एहन हेतय जे बच्चा कें पता बता देय. अइ कें लेल बस अहां कें गुमशुदा बच्चक ब्यौरा आ फोटो ‘खोया पाया ’पोर्टल्पर डालक कें हैत. सरकार जे छय से गुमशुदा बच्चक कें सूचना आदान-प्रदान करय कें लेल ‘खोया-पाया’ पोर्टल शुरू केनय अछि. अइ पोर्टल पर कोनों नागरिक गुमशुदा या कतोउ भेटल बच्चक या वयस्क कें सूचना अपलोड करय सकय छै.
पोर्टल कें शुरूआत
महिला एवं बाल विकास मंत्रलय एवं इलेक्ट्रॉनिक एवं सूचना प्रौद्ययोगिकी विभाग सं मिल क 2 जून 2015 को ‘खोया पाया’ पोर्टल जारी केल गेलय. डिजिटल तकनीक कें इस्तेमाल गरीबक कें मदद कें लेल होय आ इ पोर्टल विशेषकरय गरीब कें गुमशुदा बच्चाक कें ढूंढ कें जरिया बनतय. ओकर कहनाय छै कि अमीरक कें बच्चक गायब नहि होयत आ अगर गुम भं जतय तं जल्दी नहि भेटतय. गरीब लोगक किछू दिन तंक अपन बच्च कें ढंढय छै आ ओ फेर संसाधनक कें कमी कें चलतय चुचाप बइस जाय छै. इ पोर्टल ऐहने साधनहीन लोगनिक कें मदद करतय.
इ पोर्टल कें मदद सं लोग अपपने आप सूचना अपलोड करय सकय छै. इ वेबसाइट पर आमलोग जत ऐहन गुम बच्चक कें फोटो और डालय सकय छै. ओतय ऐहन बच्चक कें अभिवावक सें हों अपन बच्चक कें बारे मे सूचना डालय सकय छै. नेशनल क्राइम रिकार्ड ब्यूरों कें मुताबिक हर वर्ष लापता हुअ वाला बच्चाक कें आकड़ा 70 हजार अछि.
इ पोर्टल कें मोबाइल फोन सं सें हों संचालित केल जा सकय छै. अइ दूारे इ दूर दराज कें गांवक मे सें हों कारगर साबित हेतय. इ पोर्टल सं पुलिस सहायता आ बाल सहायता वेबसाइट सं सें हों जोड़ल गेल छै.
लापता बच्चक कें सूचना आदान-प्रदान करय वाला ‘खोया-पाया’ एप मुफ्त मे मोबाइल पर सें हों डाउनलोड केल जा सकय छै. अइ मे सिर्फ लापता नहि बल्कि भेटल गेल बच्चक कें सें हों जानकारी देल जा सकय छै.
पूर्वस्थिति आ नया व्यवस्था
भारत मे लापता बच्चक पोर्टल छै मुदा इ पोर्टल फिलहाल पुलिस दूवारा संचालित होय छै. अइ मे वैटा लपता बच्चाक कें ब्योरा होय छै जेकर पुलिस मे सूचना देल जाय छै.
मुदा इ नया पोर्टल मे पुलिस मे केस दर्ज करावा सं पहिले सें हों गुमशुदा कें सूचना डालय जा सकय छै. हुनकर कहनाय कि भारत मे ऐहन पोर्टल पहिल बेर शुरू भ रहल छै. ऐना विदेश मे ऐहन पोर्टल अछि आ करीब 25 प्रतिशत गुमशुदा बच्चाक पुलिस मे मामला दर्ज हुअ स पहिले पोर्टल मे देल गेल सूचना सं मिल जाय छै. हालांकि हुनकर कहनाय छैन कि लापता बच्चक कें पुलिस मे शिकायत सें हों दर्ज करेनाय जैबाक चाहि.
फिलहाल लापता बच्चाक कें लेल ‘ट्रैक चाइल्ड’ नामक एकटा वेबसाइट छै जे पुलिस आ नागरिक समेत संबंधित पछाक कें बीच नेटवर्किग प्रणाली उपलब्ध करवय छै. ताकी गुमशुदा बच्चक कें पता लगावा मे आसानी होय.
खोया-पाया’ पोर्टल कें विशेषताक
- पोर्टल कें माध्यम सं हरैल बच्चक पता जानय पाइब , समय कें बचत हैत.
- भेटल बच्चक कें वेबसाइट कें माध्यम सं जानकारी देल जा सकय या.
- ‘खोया-पाया’ पोर्टल पर सूचनाक जानकारी , फोटो, वीडियो आ अन्य माध्यम सं देल जा सकय .
- रिपोर्ट केल गेल मामलाक कें प्रारंभिक जांच कें पश्चात जानकारी पोर्टल पर सार्वजानिक केल जतय.
खोया-पाया’ पोर्टल पर अक्सर पुछ जै वाला प्रश्न
1. कें खोया-पाया पोर्टल कें साथ रजिस्टर करा सकय अछि?
भारत कें कोनों नागरिक खोया-पाया पोर्टल कें साथ रजिस्टर करा सकय अछि.
2. हमरा मोबाइल फोन कें सुविधा नहि अछि . त कैना पोर्टल कें साथ रजिस्टर करा सकय छी?
अहां मोबाइल फोन कें बिना पोर्टल कें साथ रजिस्टर नहि करा सकय छी.
3. कि हम लॉगिन आ पासवर्ड कें साथ रजिस्टर करा सकय छी.?
अहां लॉगिन आ पासवर्ड कें साथ पंजीकृत नहि कर सकय छी. अहां कें मोबाइल फोन कें जरूरत होयत.
4. हम मोबाइल दर्ज करवेने छी मुदा ओटीपी नहि आइल छैला?
नेटवर्क व्यस्त भ सकय एया. इंतजार करूं या किछू समय कें बाद प्रयास करूं.
5. हम पोर्टल में ,कटा मामलाक कें सूचना देने छी.मुदा इ खोज सूची मे दिखायी नहि द रहल अछि?
पोर्टल मे दर्ज मामलाक केवल प्रारंभिक जांच कें बादें हि सार्वजनिक केल जतय.
6. हम पोर्टल मे एकटा मामलाक कें सूचना देने छी. हम बाद मे होय मामलाक कें बारे मे किछू जानकारी जोड़य सकय छी?
हं ,कृपया पोर्टल कें ‘माय एकाउंट’ अनुभाग मे जाऊं आ ‘एडिट’ बटन दबाउ जइस मामलक कें संशेधित कर कें अछि.
7. कि पहिले सं सूचित कैल गेल मामलाक कें हम बंद करय सकय छी?
हं. कृपया पोर्टल कें ‘माया एकाउंट’ अनुभाग मे जाऊ आ ‘क्लोजर’ बटन दबाऊ जइस मामलाक कें बंद करय कें छै.
8. हम ‘खोया-पाया’ पोर्टल मे बच्चक लापता कें एकटा मामलाक कें सूचना देनें छी. कि हमारा पुलिस कें सें हों सूचित करनाय चाहि?
हं, कृपया इ हरैल गेल बच्चक कें मामलाक मे पुलिस कें साइथ प्राथमिकी दर्ज करय कें लेल अनिवार्य छै.
9. पंजीकरण कें समय हम एसएमएस कें माध्यम सं ,कटा पासवर्ड प्राप्त भेल अछि. कैना डम अस पासवर्ड कें उपयोग करय प्रवेशा करय सकय छी?
पंजीकरण कें समय देल गेल पासवर्ड मोबाइल एप्लिकेशन मे लॉग इन करय कें लेल छै. पोर्टल मे लॉग इन करय कें लेल एक बेर पासवर्ड (ओटीपी) कें उपयोग करय कें लेल छै जे मोबाइल फोन में भेजल जा रहल छै.
स्नेत : खोया पाया पोर्टल भारत सरकार


text:
सुजीत कुमार झा ।
सीतामढ़ीबाली तीनदिन पहिने बजारसँ तिल, चुरा, मुरही आ गुँड अनने छलीह । तिलवा, चुरलाई आ लाई बनौलीह । हुनके बगलमे रहल प्रेमनगरबाली कहैत छथि हम तऽ लाई सभ एक हप्त पहिने बना लेने छलहुँ । माघ १ गते मिथिलाञ्चलमे विशेष भोजन बनाओल जाइत अछि ।
राजनीतिकर्मी विभा ठाकुर कहैत छथि एहि दिन खिचड़िके बहुत महत्व रहैत अछि । एकरा घर घरमे विशेष प्रकारसँ बनाओल जाइत अछि । ओ एहिसँ जुड़ल एकटा फकरा सेहो कहैत छथि खिचड़ीक चारि यार घि पापर दही अचार । एहिमे बहुतरास परिकार बनाओल जाइत अछि ओ कहैत छथि ।
भोरे भोरे स्नान आ फेर किछु दान पुण्य आ विशेष प्रकारक भोजन एहि पावनिके महत्व रहल पुरोहित कार्यमे सक्रिय रहल पण्डित विद्यानन्द झा कहैत छथि । एहि दिन जनकपुरक प्रसिद्ध धार्मिक स्थल गंगासागरमे सेहो स्नान करबाक परम्परा रहैत अछि । संक्रान्तिक दिन प्रत्येक बर्ष गंगासागरमे स्नान करएबला सभके भीड़ लागल रहैत अछि । बहुतो गोटे तऽ गंगासागरमे डुब्बी मारएके बाजी सेहो लगबैत छथि । जे जतेक डुब्बी मारैत अछि हुनका ओतेक तिलवा भेटत एहन बातसभ सुनबामे अबैत अछि । एहि दिन ज्येष्ठ लोकनि अपनासँ छोटके तिल चाउर आ गुँड सेहो खुवाबैत छथि ।
मकर संक्रान्तिक महत्व
मकर संक्रान्ति हिन्दु सभक प्रमुख पावनि सभमेसँ एक अछि । ई पावनि प्रत्येक बर्ष माघ महिनाक पहिल दिन अर्थात माघ १ गते मनाओल जाइत अछि । एहि दिनसँ सूर्य उत्तरायण होबए लगैत अछि जखन कि उत्तरी गोलार्ध सूर्य दिस घूमि जाइत अछि । ओना परम्परागत हिसाबसँ ई मानल जाइत अछि जे ओहि दिन सूर्य मकर राशिमे प्रवेश करैत अछि । एहि पावनिके वैदिक उत्सवके नाम सेहो देल जा सकैत अछि । मकर संक्रान्तिके दिन खिचडि अनिवार्य रुपसँ भोजनमे बनाओल जाइत अछि । एहि अतिरिक्त तिलवा , चुराके लाई, मुरहीक लाई आदि सेहो बनाओल जाइत अछि ।
एहि पावनिके सीधा सम्बन्ध प्रकृति, ऋतु परिवर्तन आ कृषिसँ अछि । प्रकृतिके कारकके रुपमे एहि पावनिमे सूर्य देवके पूजा कएल जाइत अछि जिनका शास्त्रमे भौतिक एवं अभौतिक तत्वक आत्मा कहल जाइत अछि ।
धर्म ग्रन्थमे उल्लेख
मकर संक्रान्तिक उद्गम बहुत बेसी प्राचीन नहि अछि । ईसा पूर्व एक सहस्त्र वर्ष पहिने ब्राह्मण एवं औपनिषदिक ग्रन्थमे उत्तरायणके ६ महिनाके उल्लेख पाओल जाइत अछि । उत्तरायणमे अयन शब्द आएल अछि जेकर अर्थ मार्ग वा स्थल होइत अछि । गृह्यसूत्रमे उदगयन उत्तरायणके द्योतक मानल जाइत अछि जाहिठाम स्पष्ट रूपसँ उत्तरायण आदि कालमे संस्कार करएके विधि वर्णित अछि । मुदा प्राचीन श्रौत, गृह्य एवं धर्म सूत्रमे उदगयन बहुत शताब्दि पूर्वसँ शुभ काल मानल जाइत अछि अतः मकर संक्रान्ति जाहिसँ सूर्यक उत्तरायण गति आरम्भ होइत अछि , राशिके चलनके बादमे पवित्र दिन मानल जाए लागल । मकर संक्रान्ति पर तिलके एतेक बेसी महत्व किए देल गेल से कहनाई कठिन अछि । सम्भवतः मकर संक्रान्तिके समय जाढ़ भेलाक कारण तिल जेहन पदार्थक प्रयोग कएल गेल हुए सम्भव अछि । ईसवी सन प्रारम्भसँ पहिने मकर संक्रान्ति नहि छल ।
संक्रान्तिक अर्थ
’संक्रान्ति’ क अर्थ अछि सूर्य एक राशिसँ दोसर राशिमे जाएब । अतः ओ राशि जाहिमे सूर्य प्रवेश करैत अछि , संक्रान्तिक संज्ञासँ विख्यात अछि । राशिक संख्या १२ अछि । मेष, वृषभ, मिथुन, कर्क, सिंह, कन्या, तुला, वृश्चिक , धनु, मकर, कुम्भ, आ मीन । मलेमास परलाक बाद सेहो वर्षमे १२ राशि मात्र होइत अछि । प्रत्येक संक्रान्ति पवित्र दिन के रूपमे मानल जाइत अछि । मत्स्यपुराणमे संक्रान्ति व्रतके वर्णन कएल गेल भेटैत अछि । एक दिन पहिने लोकके मात्र एक बेर मध्यान्हमे भोजन करबाक चाही आ संक्रान्तिके दिन दाँतके को स्वच्छ कऽ तिल युक्त जलसँ स्नान करबाक चाही ।
संक्रान्तिक दिन दान पुण्य
पूर्व पुण्यलाभक लेल पुण्यकालमे स्नान दान आदि कृत्य कएल जाइत अछि । सामान्य नियम ई अछि जे रातिमे नहि तऽ स्नान कएल जाइत अछि आ नहि दान । सूर्यक किरण रहल समयमे कखनो स्नान कएल जा सकैत अछि । रातिमे ग्रहण छोड़ि कऽ अन्य समय स्नान नहि करबाक चाही । ई बात विष्णुधर्मसूत्रमे सेहो कहल गेल अछि । मुदा किछु अपवाद सेहो देल गेल अछि । जाहिमे ग्रहण, विवाह, संक्रान्ति, यात्रा, जनन, मरण तथा इतिहास श्रवण आदि अछि । अतः प्रत्येक संक्रान्ति विशेषतः मकर संक्रान्तिक दिन अवश्य स्नान करबाक चाही आ ओहिक बाद दान करबाक चाही ।
मान्यता
ई विश्वास कएल जाइत अछि जे एहि अवधिमे देहत्याग करएबला व्यक्ति जन्ममरणके चक्रसँ पूर्णतः मुक्त भऽ जाइत अछि । महाभारत महाकाव्यमे वयोवृद्ध योद्धा भीष्म पितामह पाण्डव आ कौरवके बीच भेल कुरुक्षेत्र युद्धमे सांघातिक रूपसँ घाइल छलथि । हुनका इच्छा मृत्य्ुक वरदान प्राप्त छलन्हि । पाण्डव वीर अर्जुन द्वारा रचित बाणशैया पर परल भीष्म उत्तरायण अवधिके प्रतीक्षा कएलन्हि । ओ सूर्यके मकर राशिमे प्रवेश कएलाक बाद अपन अन्तिम श्वास लेने रहथि जाहिसँ हुनका पुनर्जन्म लेबए नहि पड़लन्हि ।
धनुषाधाममे मकर मेला
जनकपुर क्षेत्रक प्रमुख धार्मिक स्थल धनुषाधाममे एहि अवसरपर मेला लगैत अछि । माघ १ गतेक अतिरिक्त माघ महिनाक प्रत्येक रवि दिन धनुषा धाम मन्दिरमे भक्तजन सभके भीड़ लागल रहैत अछि । ओहि स्थलपर दूर दूरसँ लोकसभ पहुँचैत अछि । मकरमे धान शीस आ भाँटा चढाबएके परम्परा सेहो रहैत अछि । धान शीस चढाबएके पाछु धानक उत्पादन बढाबएके कामना आ भाँटा चढाबएके पाछु अहिला सहित चर्म रोगसँ मुक्तिक अराधना रहैत अछि ।
धनुषाधाम ओ स्थल अछि जाहिठाम त्रेतायुगमे सीता स्वम्बरक समय भगवान रामद्वारा धनुष तोडलाक बाद एकटा भाग धरती पर खसल छल । ओहि स्थलपर एखनो धनुषक अवशेष देखल जा सकैत अछि ।


text:
Friday, October 18, 2013
चुनवाली (दोसर संस्करण)
चुनवाली
नीन्न टुटिते मखनी मोथीक बिछान समेटि ओसारक उत्तरबरिआ-पुबरिआ कोनमे ठाढ़ कऽ निच्चाँ उतरए लागलि आकि सीढ़ीपर पिछड़ि गेली। पएर पिछड़िते हाथसँ ओसार पकड़ए चाहली। मुदा जाबे सेरिया कऽ ओसार पकड़थि-पकड़थि ताबे ओलतीमे खसि पड़ली। झलफल रहने कियो दोसर उठल नै। थोड़बे पहिने एकटा छोटकी अछार भेल रहए। घरक चारसँ ठोपे-ठोप पानि चुबते छल। सीढ़ीपर सँ खसिते मखनीक दहिना ठेहुनक जोड़ छिटकि गेलनि। तत्काल छिटकब नै बुझलथि। मात्र एतबे बुझलथि जे ठेहुन कट दऽ उठलनि हेन। मनमे एलनि, कियो देखलक तँ नै तँए हाँइ-हाँइ उठए लगली। जोशमे उठि तँ गेली मुदा ठेहुनक कचकबसँ फेर ओसार पकड़ि सीढ़िएपर बैसि गेली। बैसिते मनमे विचार उठए लागलनि- केना मटकुरियाक बेटाक परबरिस चलतै..., ढेरबा बेटी छै बिआह कन्ना करत..., अपना कमाइक कोनो लूरि नै छै..., बहुओ धमधुसरीए छै..., अपना खेत-पथार नै छै..., गामक लोको तेहेन अछि जे केकरो कियो नीक नै करैत...। हे भगवान कोन बिपति दऽ देलह?
कनीकाल गुम्म रहि बेटाकेँ जोरसँ हाक पाड़ली-
“मटकुरिया, रौ मटकुरिया?
दुनू परानीओ आ दुनू धियो-पुतो निसभेर रहए। तँए ने मटकुरिया उठल आ ने कियो दोसर। पुनः दोहरा कऽ मखनी जोरसँ शोर पाड़ली-
“रौ बौआ, बौआ रौ। हम पिछड़ि कऽ खसि पड़लौं से उठिए ने होइए।”
औगता कऽ उठैत मटकुरिया बाजल-
“माए-माए, अबै छी।”
ताधरि फुलियो, कबुतरीओ आ बेटोक नीन टुटल। कहि केबाड़ खोलि मटकुरिया दौगल माए लग आबि पुछलक-
“केना कऽ खसलेँ?”
पाछूसँ स्त्रीओ आ बेटो-बेटी पहुँचल। बेटा तँ पाँचे बर्खक मुदा तैयो माए-बापक देखा-देखी करैत दादीकेँ पकड़लक। चारू गोटे उठा मखनीकेँ ओसारपर लऽ गेलनि। बिछान बिछा सुता देलकनि। कनी-कनी ठेहुन फुलए लगलनि। फुलब देखि फुलिया पतिकेँ कहलक-
“अहाँ पहिने डाकडर बजा लाउ। हम ताबे करूतेलसँ ससारि दइ छियनि।”
बेटीकेँ अढ़बैत पुन: बजलि-
“बुच्ची घरसँ तेलक शीशी नेने आ।”
मटकुरिया डाक्टर ऐठाम विदा भेल। तेलक शीशी अानए कबुतरी घर गेलि। तैबीच मंगनियाँ दादीकेँ कहए लगल-
“आँइ गइ बुढ़िया, एतने ऊपरसँ....।”
बेटाक मुँहपर फुलिया हाथ दऽ आगू बाजब रोकि देलक। मुदा पोताक बातसँ मखनीकेँ एक्को मिसिआ दुख नै भेलनि। मुस्की दैत बजली-
“बिलाइ खसा देलक।”
शीशीक मुन्ना खोलिते कबुतरी आएल। दुनू माइधी तरहत्थीपर तेल लऽ लऽ दुनू हाथमे मिला, दहिना पएर -जाँघ सहित- मे ओंसऽ लागलि। मखनीक ठेहुनक दर्द बढ़िते जाइत। जइसँ दुनू गोटेकेँ ससारब छोड़ि दइले कहलक। ताबे डाक्टर संग मटकुरीया सेहो पहुँचल। मखनीक ठेहुन देखिते डाक्टर कहलखिन-
“हिनका ठेहुनक जोड़ छिटकि गेल छन्हि। पलस्तर करबए पड़त। ताबे दर्द कम होइले इन्जेक्शन दऽ दइ छियनि। पलस्तरक समान सभ मंगबए पड़त।”
एक्के-दुइए गामक जनिजाति पहुँचए लागलि। जनिजाति संग धियो-पुता सेहो। लोकसँ मटकुरियाक आँगन भरि गेल। पलस्तरक समान मंगा डाक्टर पलस्तर करैत कहलखिन-
“चिन्ता करैक बात नै अछि। पनरह दिनमे ठीक भऽ जेतनि।”
कहि अपन फीस लऽ चलि गेला। मुदा लोकक आबा-जाही लगले रहल। रंग-बिरंगक गपसँ अँगना गनगनाइत।
भरि दिन सभ तूर मटकुरिया भुखले रहि गेल। ने भानसपर धियान गेलै आ ने केकरो भूखे बूझि पड़लै। घरमे चूड़ा रहैए, जे मंगनियाँ खेलक। बेर झुकैत-झुकैत अँगना खाली भेलै। खाली अपने पाँचो गोटे अँगनामे रहल। सबहक मनो असथिर भेलै। सभ -मटकुरिओ, फुलियो आ कबुतरीओ- अपना-अपना ढंगसँ सोचए लगल। ओना कहियो-काल, सासुकेँ मन खराब भेने वा केतौ गाम-गमाइत गेने, फुलिये चुन बेचए जाइत। सभ काज बुझले तँए मनमे बेसी चिन्ता नै। चिन्ता खाली एतबे जे कहुना सासु माने माएक पराण बचि जान्हि। मुदा खुशी बेसी। सोलह बर्खसँ सासुर बसै छी मुदा अखनि धरि घरक गार्जन नै बनलौं। लोककेँ देखै छिऐ जे सासुर अबिते अपन जुइत लगबए लगैए। भगवान हमरो दहीन भेला। आब हमहूँ गार्जन बनब। घरक गार्जन तँ वएह ने होइत जे कमाइए। जे उपारजने नै करत ओ घरक जुतिए-भाँति की लगौत। अगर जँ लगेबो करत तँ चलतै केना? छुच्छ हाथ थोड़े मुँहमे जाइए। काजक अपन रस्ता होइ छै। जे केनिहारे बुझैत। बिनु केनिहार जँ जुतिए लगौत तँ ओ या तँ दुरि हेतै वा गरे ने लगतै...।
ओना अखनि फुलियाक घरोबला आ सासुओ जीविते, तँए गार्जनीओ हाथमे आएब कठिन। मुदा तैयो आशा रहै। अखनि धरि सिन्नुरो-टिकुली लेल खुशामदे करै छलि, से आब नै करए पड़तै। तँए खुशी।
कबुतरीक मनमे ऐ दुआरे खुशी होइत जे जेते लूरि दादीकेँ छै ओते लूरि गाममे केकरो नै अछि। मुदा कमाइक तेहेन भुत लागि गेल छै जे जइ दिन मरत तही दिन छोड़तै। सभ लूरि संगे चलि जेत्तै। तँए नीक भेलै, अबाह भऽ गेल, आब तँ अँगनामे रहत। जखने अँगनामे रहए लगत तखने एका-एकी सभ लूरि सीखए लगब। मुदा दादीएकेँ की दोख देबै। भरि दिन दस सेरक छिट्टा माथपर नेने बुलैए तँ देह-हाथ दुखेबे करतै। साँझ खिन कऽ थाकल-ठहियाएल अबैए असुआकेँ पड़ि रहैए। से आब नै हेतै। निचेनसँ पावनिओ-तिहारक विधि-विधान आ गीतो-नाद सीखब। एतेटा भऽ गेलौं, ने अखनि तक एक्कोटा गीत अबैए आ ने बिआह-दुरागमनक अड़िपन बनौल होइए। कएक दिन मनमे अबैए जे मालतीए जकाँ हमहूँ अपन गोसाँइ घरक ओसारमे पुरैनिक लत्ती, कदमक गाछ लिखी। से लुड़िओ रहत तब ने। साँझू पहर कऽ जेते खान जँतै छिऐ तेते खान समैओ भेटैए तँ नहियेँ होइए। किएक तँ बिछानपर पड़िते ओंघा जाइए। जँ पुछबो करै छिऐ तँ ऐ गीतक पाँति ओइ गीतमे आ अोइ गीतक भास ऐ गीतमे कहए लगैए। जइसँ किछु सीखि नै पबै छी।
मटुकलालकेँ ऐ दुआरे खुशी होइत जे बेटा-पुतोहुक रहैत बूढ़ माए एते खटए से उचित नै। मुदा कहबो केकरा करबै। हमरा कोनो मोजर दइए। दूटा धिया-पुता भेल। बेटीओ बिआह करै जोकर भऽ गेलि मुदा हमरा बच्चे बुझैए। हम की करूँ। तँए भगवान जे करै छथिन से नीके करै छथिन। भने आब भारी काज करै जोकर नै रहल। जे अपनो बूझत आ मनाही करबै तँ मानिओ जाएत। मरैक डर केकरा नै होइ छै। तहूमे बूढ़-बुढ़ानुसकेँ। तँए मोने-मन खुश। लोक हमरा तड़िपीबा बूझि बुड़िबक बुझए। तँए की हम बुड़िबक छी। कियो बुझैए तँ बुझऽ। जहिया बाबू मुइला तहिया जेते भार कपारपर आएल, से कियो आन सम्हारि दइए। की अपने करै छी। पसिखन्ने जाइ छी तँ की लुच्चा-लम्पट संग बैसि पीबै छी जे चोरी-छिनरपन्नी सीखब। या तँ असगरे बैसि कऽ पीबै छी या बड़का लोक लग बैसि कऽ पीबै छी। बड़का लोेकक मुँहमे हरिदम अमृत रहैए। रमानन्दबाबूसँ गियनगर लोक ऐ इलाकामे दोसर के अछि। तिनकासँ हमरा दोस्ती अछि। हुनकर ओ बात हम गिरह बान्हि नेने छी जे जहिना कियो जनमैए, बढ़ि कऽ जुआन होइए। जुआनसँ बूढ़ भऽ मरि जाइए। ई तँ दुनियाँक निअमे छिऐ। सभकेँ हएत। जे नै बूझत ओ नै बूझह। मुदा हम तँ ओएह मानै छी...।
फेर मटकुरिया माए दिस नजरि घुमलै। मोने-मन सोचए लगल, माइक पएर टुटब कोनो अनहोनी थोड़े भेलै। ई तँ भगवानक लीले छियनि। भगवान कखनो अपना सिर अजश लेता। कोनो-ने-कोनो कारण भइए जाइए। तइले हमरा दुखे किए हएत। जहिना एते दिन बितल तहिना आगुओ बितत। एते दिन जहिना माएकेँ, बेचि कऽ घुमैत काल, आगूसँ पथिया आनि दइ छलिऐ तहिना आब घरोवालीकेँ आनि देबै। कियो हमरा देखा दिअ तँ जे एक्को दिन हमरा काजमे नागा भेल। गोसाँइ डुमै बेर, केतौ रही, केतबो पीब कऽ बुत्त रही मुदा तँए की अपन काज कहियो छोड़ै छी...?
मटकुरियाक परिवारक खानदानी जीविका चुनक। महिला प्रधान रोजगार। किएक तँ चुनक बिकरी अँगने-अँगने होइत। शुद्ध गमैआ बेवसाय। ने चुन बनबैक समान बाहरसँ अानए पड़ैत आ ने बेचैक असुविधा। गामक अधिकांश परिवारमे चुनक खर्च। कियो पान खाइत तँ कियो तमाकुल। दुनूमे चुनक जरूरति। चुन बनाएबो कठिन नै। डोका जरा कऽ बनैत। अन्नेक कोठी जकाँ डोको जरबैक कोठी होइत। मुदा अन्नक कोठीक ऊपरमे छोट मुँह अन्न ढारैले बनौल जाइत, जहन कि चुनक कोठीक ऊपरका भाग खुलल रहैत। निच्चाँक मुँह दुनूक एक्के रंग। कच्चो मालक कमी नहियेँ। किएक तँ गरीब-गुरबा लोक डोकाक मासु खाइत। मासुओ पवित्र। किएक तँ डोका माटि खा जीवन-बसर करैत। डोकेक ऊपरका भागसँ माने खपलौइयासँ चुन बनैत।
चुनक बजारो गामे-घर। बिरले गोटेक घरमे चुनक खर्च नै होइत, नै तँ सबहक घरमे होइत। पहिने मटकुरियाक दादी-परदादी चुन बेचै छेली, मुइलाक पछाति माए बेचए लगलनि। सात दिनक सप्ताहमे पाँच दिन मखनी भौरी गामे-गामे करैत छेली। एक-एक गाममे एक-एक दिनक पार बनौने। आठ दिन खर्चक हिसाबसँ सभ कियो चुन किनैत। सभ काज अन्दाजेसँ। अन्दाजेसँ चूनो दैत आ अन्दाजेसँ -धान-मरूआ- बेचो लैत। कोनो हरहर-खटखट नै। किएक तँ मनक उड़ान छोट। ने कोठा-कोठीक इच्छा, ने सुख-भोगक। बान्हल मन तँए मात्र मनुख बनि जीबैटा क इच्छा।
बजारोक प्रतियोगिता नै। कारोबारमे छीना-झपटी नै। किएक रहतै। जहिना जातिक शासन तहिना समाजक दंडात्मक रूखि। समाजमे निश्चित जाति निश्चित काजसँ बान्हल। एकक काज दोसर नै करैत, तँए लक्कड़-झक्कड़ कम। जेना डोम, नौआ, धोबि, बरही कुम्हार इत्यादिक अपन-अपन जीविकाक धंघा। जे कड़ाइसँ पालन होइत। दुनू बिन्दुपर। कराओलो जाइत आ करबो करैत। सीमित क्षेत्रक बीच कारोबार। कियो अतिक्रमण नै करैत। जँ कहीं- केतौ अतिक्रमण होइत तँ जातिक बीच ओकर फरिछौट होइत। तँए सभ अपन-अपन सीमाक भीतर रहैत। हँ, ई बात जरूर होइत जे सीमाक भीतर भैयारीक बँटबारासँ विभाजित होइत। मुदा मटकुरियाक परिवार एक पुरिखियाह, तँए एहेन प्रश्ने नै। रोजगारो लेल तहिना। सबहक अपन-अपन सीमित क्षेत्र। एक क्षेत्रमे दोसरक प्रवेश बर्जित। मुदा बेर-बेगरतामे एक-दोसराकेँ भार दऽ समाजक काजमे बाधा उपस्थिति नै हुअए दैत।
चुन बेचि मखनी खाली परिवारे नै चलबैत। महाजनीओ करैत। किएक तँ सोलहो आना श्रमे पूजी। मेहनति कऽ डोका एकत्रित करैत। डोका जरा कऽ चुन बनबैत। आ अन्नसँ चुन बदलैत। चुनक कीमतो अलग-अलग। जैठाम गरीब लोक चुनक कम कीमत दैत तैठाम सुभ्यस्त किछु बेसीए दैत। पाँचे गोटेक परिवार मखनीक। केते खाएत। तँए फजिलाहा अन्न सबाइपर लगबैत। सेहो बिनु लिखा-पढ़ीक। मुँह जवानी। जइसँ किछु ऊपरो होइत किछु बुड़िओ जाइत। पाँच गाममे मखनीक कारोबार। अगर जौं ऐसँ आगू कारोबार बढ़बए चाहती तँ सम्हारले ने हेतनि। किएक तँ डोका जमा करैसँ चुन बनबै धरिमे दू दिन समए लागि जाइत। आठे दिनपर बिकरीक बीट घुमैत। तँए पाँच गामसँ बेसी गाम सम्हारब कठिन।
टाँग अबाह होइते मखनी चुन बेचब छोड़ि देलनि। मुदा परिवारक रोजगार बन्न नै भेलै। आब फुलिया बेचए लागलि। चिन्हार गाम चिन्हार गहिंकी। तँए केतौ बाधा नै। मुदा मखनीक महाजनी बुड़ि गेलनि। किएक तँ पाँचो गाममे पाँच गोटे ऐठाम अपन धान-मरूआ रखै छेली, ओइठामसँ ओइ गाममे सबाइ लगबै छेली। अपन आवाजाही बन्न भेने बिसरि गेली। लेनिहारो बिसरि गेल। मुदा तइले मखनीक मनमे दुख नै भेलनि। खुशीए भेलनि। खुशी ऐ दुआरे भेलनि जे जाबत देहमे तागत छेलए ताबे अपनो, परिवारो आ दोसरोकेँ खुऔलौं। जिनगीक सार्थकता ऐसँ बेसी की हएत। यएह ने धरम छी। धर्ममय जिनगी बना बुढ़ाड़ी धरि जीब लेलौं, ऐसँ बेसी की चाही...।
तँए मोने-मन खुशी। समए आगू बढ़ल। कारोबारक रूपो बदलल। केना नै बदलैत? समैओक तँ कोनो ठेकान नै। कोनो साल अधिक बर्खा होइत तँ कोनो साल रौदी। अधिक बर्खा भेने तँ अधिक डोकाक वृद्धि होइत। मुदा रौदीमे कमि जाइत। बिसबासू कारोबार लेल वस्तुक उपलब्धि अनिवार्य। जे आब नै भऽ पबैत। मुदा समैओ तँ पाछू नै आगू मुहेँ ससरत। पत्थल-चूना बजारमे आबि गेल। पर्याप्त वस्तुक उपलब्धि भऽ गेल। बाजारो बढ़ल। जैठाम उमरदार लोक तमाकुल-पान सेवन करै छला तैठाम आब स्कूल-कौलेजक विद्यार्थी सेहो करए लगल। तेतबे नै बाल-श्रमिक सेहो करए लगल। गामे-गाम चौक-चौराहा बनि गेल। जइसँ चाह-पान खेनिहारो बढ़ल। ओना तमाकुल-पानक अतिरिक्त पान-पराग, शिखर, रंग-बिरंगक गुटका सेहो बढ़ि गेल। तेकर अतिरिक्त सार्वजनिक उत्सव सेहो बढ़ल। परिवारक मांगलिक काज बिआह, मूड़न, सराध, सेहो नम्हर भेल। जइसँ पान-तमाकुलक खर्च बढ़ल। तँए चुनोक खर्च केते गुणा बढ़ि गेल।
मखनीक जगह फुलिया लेलक। ओना घरक रोजगार तँए फुलियोकेँ किछु सीखैक जरूरति नै। सभ बुझले। सासुक रहितो, कहियो-काल फुलियो बेचए जाइ छलि। किएक तँ जइ दिन मखनी नैहर जाइत तइ दिन फुलीये बेचैओले जाइत आ डोका आनि-आनि चुनो बनबैत। मुदा आब चुन बनबैक रूपे बदलि गेल। लोको डोकाक चुनक बदला पत्थल-चूना खाए लगल। ओना अखनो बूढ़-बुढ़ानुस सभ पत्थल-चूनाकेँ घटिया बुझैत। जे तेजी डोकाक चुनमे होइत ओ पाथरक चुनमे नै। मुदा हारल नटुआ की करत।
चुन बेचैक रूपो बदलल। अखनि धरि जे अंदाजसँ बिकरी होइ छल ओ आब तौल कऽ हुअ लगल। बेचक जगह पाइ लेलक। ओना अन्नोक चलनि सोलहन्नी समाप्त नहियेँ भेल हेन। आब ओतबे अन्न पड़ैत जे आनठाम रखैक जरूरत फुलियाकेँ नै होइत। पाइ बौगलीमे रखैत आ अन्न पथियामे। ओना कर्जखौक सेहो कमल। किएक तँ समए आगू बढ़ने खाइ-पीबैक उपए सेहो लोककेँ भेल। बोइन सेहो सुधरल। पाइक आमदनी किसानोकेँ हुअ लगल। लोकक पीढ़ि सेहो बदलल। जइसँ विचारोमे बदलाउ आएल।
सएक आगू बढ़ने कारोबार असान भेल। जइसँ मटकुरियाक परिवार सेहो आगू मुहेँ ससरल। मुदा मटकुरिया जहिनाक तहिना रहि गेल। पहिने जे मटकुरिया माए संग डोका अानै छल ओ आब एक्केठाम बजारसँ चुन कीनि कऽ लऽ अबैए। सूखल चुन। सूखल चुनकेँ गील बनबैमे सेहो अधिक फीरिसानी नहियेँ ।
फागुन मास। शिवरातिक तीन दिन पछाति। धुरझार लगन चलैत। मेला जकाँ बरियाती चलैत। अंग्रेजीबाजा आ लाउडस्पीकरक अवाजसँ वायुमंडल दलमलित। आइ सबेरे -आन दिन चारि बजे- मटकुरिया पसिखाना विदा भेल। समैओ सोहनगर। झिहिर-झिहिर हवा चलैत। अकासमे जहिना चिड़ै गीत गबैत तहिना हवामे गाछ-बिरिछ नचैत। पसिखाना पहुँचिते मटकुरियाकेँ पासी कहलक-
“भैया, आइ निम्मन बसन्ती माल अछि, खजुरिया नै ताड़क।”
पासीक बात सुनि मटकुरियाक मनमे खुशी उपकल। मोने-मन सोचलक, दू गिलास आरो बेसी चढ़ा देबै, बाजल-
“तब तँ आइ जतरा नीक बनल अछि।”
“अहाँ तँ हमर पुरान अपेछित छी भैया, तँए दू गिलास ओहिना मङनीए पिआएब।”
दू गिलास मङनी सुनि मटकुरिया सोचलक जे पहिल दिन छिऐ तँए आन दिनसँ कम केना लेब? यात्रा तँ पहिलुके दिन नीक होइ छै। वेचाराकेँ सगुन केना दुरि करबै। मुस्की दैत कहलक-
“बड़बढ़ियाँ। अपनो मिला कऽ नेने आबह।”
वसन्ती ताड़ी, पीबिते मटकुरियाकेँ रंग चढ़ए लगल। ताड़ी पीब मटकुरिया सोझे, पसिखन्नेसँ, पत्नीकेँ माथ परक पथिया अानए दछिन मुहेँ विदा भेल। गामक दछिनबरिआ सीमापर ठाढ़ भऽ आगू तकलक। जेते दूर नजरि गेलै तैबीच केतौ पत्नीकेँ अबैत नै देखलक। कनीकाल पाखरिक गाछ लग ठाढ़ भऽ सोचए लगल जे आगू बढ़ी वा एतै रूकि जाइ। अंग्रेजी बाजा आ लाउडस्पीकरक फिल्मी गीत कानमे पैसि-पैसि मनकेँ डोलबैत। मन पड़लै अपन बिआह। बिआह मन पड़िते फुलियाक रूप आगूमे ठाढ़ भऽ गेलै। गुनधुन करैत सोचलक जे ऐठाम ठाढ़ भऽ कऽ समए बिताएब, तइसँ नीक जे आरो थोड़े बढ़ि जाइ। आगू बढ़ल। किछु दूर आगू बढ़लापर पत्नीकेँ अगिला गाम टपल अबैत देखलक। बाधो कोनो नम्हर नै। फुलियाक नजरि सेहो मटकुरियापर पड़ल। दुनूक डेग तेज भेल। तेज होइक दुनूक दू कारण। मटकुरियाक मनमे जे जेते जल्दी लगमे पहुँचब तेते जल्दी भार उतरतै। जहन कि पसीनासँ नहाएल फुलियाक मनमे शान्ति। शान्ति अबिते पथिया हल्लुक लागए लगलै। दुनूक मनमे केतेको नव-नव विचार अाबए लगलै...।
लग अबिते मटकुरिया धोतीक ढट्ठा सरिऔलक। किएक तँ माथपर भारी एलासँ डाँड़क धोती डाँड़मे बैसि जाइत। ढट्ठा सेरिया गमछाक मुरेठा बान्हि दुनू हाथसँ पकड़ि फुलियाक माथ परक पथिया अपना माथपर लेलक। माथपर लइते किछु कहैक मन मटकुरियाकेँ भेलै। मुदा किछु बाजल नै। किएक तँ फेर मनमे एलै, वेचारी थाकल अछि, तँए मन अगियाएल हेतै। हो-ने-हो किछु करुयाएल बात बाजि दिअए। जहन कि एकाएक माथ परक भार उतरलासँ फुलियाक मन हल्लुक भेल। मुदा ऊहो किछु बाजलि नै, ओहिना देह कठियाएल। आगू-पाछू दुनू बेकती घर दिस विदा भेल। जेते आगू बढ़ैत तेते फुलियाक मन हल्लुक होइत आ मटकुरियाक मन भारी। पत्नीसँ किछु कहैक विचार मटकुरियामे कमए लगल। जेना मुँह खोललासँ भारी बढ़त। मुदा जेना-जेना आगू बढ़ैत तेना-तेना फुलियाक देहो-हाथ सोझ होइत आ पतिकेँ किछु कहैक मन सेहो होइत। मुदा किछु बजैत नै। किएक तँ पति-पत्नीक बीच गप्पक आनंद तहन होइत जहन दुनूक मन सम -ने बेसी सुख आ ने बेसी दुख- होइत। से अखनि धरि दुनूक –बीच नै भेल छेलै। एते काल फुलियाक माथपर पथिया रहने मन पीताएल तँ आब मटकुरियाक हुअ लगल। ने फुलिया पतिकेँ किछु कहैत आ ने मटकुरिया पत्नीकेँ। मुदा बिच्चेमे रस्ता बाध अबैत-अबैत दुनूक मुहसँ हँसी निकलल। पथिया नेनइ मटकुरिया पाछू घूमि कऽ तकलक तँ देखलक जे फुलिया मुस्किया रहल अछि। फुलियोक नजरि मटकुरियाकेँ मुस्कियाइत देखलक। एक टकसँ एक-दोसरपर आँखि गड़ौने अपन जिनगी देखए लगल।
Subscribe to: Post Comments (Atom)